Reakcija SBB i SDA nakon sramotnog postupka Zdravka Krivokpića, premijera Crne Gore\nPredsjednica bosanskohercegovačkog entiteta RS Željka Cvijanović zahvalila se premijeru Crne Gore Zdravku Krivokapiću za koga je kazala da je čestitao tzv. dan RS, nakon čega su uslijedile brojne reakcije iz Bosne i Hercegovine.\nReagovali su i iz Stranke demokratske akcije (SDA) koji su osudili čestitku premijera Crne Gore.\n“Činjenica da je novoimenovani premijer Crne Gore uputio čestitku povodom praznika, koji je Ustavni sud Bosne i Hercegovine proglasio neustavnim i diskriminatornim, ukazuje na temeljitu promjenu u odnosu vlasti Crne Gore prema Bosni i Hercegovini, uprkos porukama nove Vlade da neće biti satelit Beograda. Nadalje, činjenica da je Krivokapić čestitku uputio tajno ukazuje na podmuklost njegovog pristupa, kao i na licemjerstvo Krivokapića koji je uvjeravao sve da neće narušavati odnose u regionu, vraćajući na mala vrata zločinačke politike iz 90-ih koje simbolizira 9. januar“, istakli su iz SDA.\n“S obzirom na netransparentnost čestitke, pozivamo i ostale članove Vlade Crne Gore, prvenstveno zamjenika premijera Dritana Abazovića i ministra vanjskih poslova Đorđa Radulovića, da pojasne da li je riječ o zvaničnom stavu Vlade ili se samo radi o ličnom stavu Krivokapića. U svakom slučaju, odluka premijera Crne Gore da ne poštuje odluke Ustavnog suda BiH, i da time potkopava vladavinu prava u Bosni i Hercegovini, ne može proći bez štetnih posljedice po odnose između dvije zemlje“, dodaje se u reakciji SDA.\nI iz Saveza za bolju budućnost BiH (SBB) reagovali su na isti čin te istakli da su iznenađeni nepromišljenim i krajnje lošim postupkom novog premijera Crne Gore Zdravka Krivokapića “koji je čestitanjem neustavnog praznika jednog bh. entiteta, istovremeno pokazao veliko nepoznavanje historijskih i pravnih činjenica, nepoštivanje institucija i pravnog poretka naše zemlje, te očiglednu namjeru da doprinese vanjskoj destabilizaciji i narušavanju suvereneiteta i međunarodnog subjektiviteta Bosne i Hercegovine“, kako je navedeno u saopćenju SBB-a.\n“SBB traži od Ambasade Crne Gore u Bosni i Hercegovini da se hitno očituje o ovom nedvosmisleno pogrešnom postupku premijera Krivokapića, te da bosanskohercegovačkoj javnosti objasni da li negiranje ustavnog poretka, Ustava i Ustavnog suda BiH predstavlja zvanični stav Vlade Crne Gore ili nesmotren potez koji zaslužuje oficijelno izvinjenje“, kaže se u saopćenju SBB-a.\nCvijanović je prilikom jučerašnjeg obilježavanja neustavnog Dana RS rekla da je zahvalna i premijeru Crne Gore Zdravku Krivokapiću koji je poslao čestitku povodom toga – prenosi N1.\nSBBSDAtzv. dan RSZdravko Krivokapić\nPrevious article Institut za istraživanje genocida Kanada: “Pozivamo Stefana Kaufmana i Raimunda Hasera da se izvinu žrtvama genocida u BiH!”\nNext article Pohvalna inicijativa iz RS dobila podršku: Bosna i Hercegovina će nakon više od decenije ponovo imati žensku rukometnu reprezentaciju


Iz predpristipnih (IPA) fondova, Evropska unija finansira projekat “Jačanje zaštite potrošača u Srbiji”. Korisnik projekta je Odeljenje za zaštitu potrošača u okviru Ministarstva spoljnje i unutrašnje trgovine I telekomunikacija.\nCilj projekta je unapređenje zaštite prava i interesa potrošača u Srbiji u skladu sa pravnim tekovinama EU.\nU okviru porjekta, planirana je izrada Nacionalne strategije za zaštitu potrošača, pregled i ocena zakonodavstva u ovoj oblasti u Srbiji, kao i izrada podzakonskih akata u oblasti zaštite potrošača. Kada je reč o relevantnim institucijama za ovu oblast, u okviru projekta su organizovane obuke za vladine i nevladine institucije i organizacije, studijske posete državama članicama EU, podrška zaposlenima u ovim institucijama i izrada informacionog sistema za informisanje potrošača. Istovremeno, projekat podrazumeva podizanje svesti javnosti o potrošačkim pravima kroz istraživanja javnog mnjenja, promotivne događaje, seminare za poslovni sektor i pravnu zajednicu, medijske događaje i proizvodnju i distribuciju informativnog materijala.\nIstovremeno, u okviru projekta, građani Srbije dobijaju neposrednu pomoć u zaštiti svojih potrošačkih prava kroz rad udruženja za zaštitu potrošača, koji imaju ulogu regionalnih savetovališta. Regionalna savetovališta pružaju potrošačima neposrednu pomoć u konkretnim slučajevima kroz pravne savete, vansudsko i sudsko rešavanje potrošačkih sporova I kroz postupke pred drugim državnim organima. Regionalna savetovališta su Organizacija potrošača Srbije iz Jagodine za region Šumadije I Zapadne Srbije, Centar za zaštitu potrošača I unapređenje kvaliteta života građana “FORUM” iz Niša za region Istočne I južne SRbije, zatim Udruženje za zaštitu potrošača Vojvodine iz Novog Sada za region Vojvodine, Centar potrošača Srbije I Centarza novu politiku za region Beograda.\nPrema podacima Ministarstva, od 2010. godine, kada je projekat počeo, do karaja 2012. godine ova savetovališta primila su ukupno 17905 prijava potrošača. U 13.823 slučaja potrošačima je pružen pravni savet, u 3.924 slučaja savetovališta su posredovala između potrošača I prodavaca roba ili usluga, podnela 64 različita podneska. U jednom slučaju savetovališta su pomogla u vansudskom, a u tri slučaja u sudskom zastupanju.\nProjekat je počeo u avgustu 2011. godine i trajaće do februara 2014. Njegova ukupna vrednost iznosi 2. 260.500 evra.


KFOR: Nismo upoznati sa planom Prištine da... | Skandalozno\nPortparol KFOR-a tvrdi: Nismo upoznati sa bilo kakvim planom Prištine da nasilno zauzme “Trepču”\nVinčenco Graso – foto: Printscreen YouTube\nKfor nije upoznat sa bilo kakvim planom, o kojem se danas spekulisalo u pojedinim medijima, o navodnoj nameri Prištine da upadne na sever Kosova i preuzme „Trepču“, tvrdi portparol Kfora Vićenco Graso.\nOn takođe u izjavi za Tanjug ističe da je situacija na Kosovu pod kontrolom i da nema naznaka mogućih incidenata.\nPovodom pisanja medija da je Kfor upoznat sa planom Prištine, ta vojna misija poziva sve da se, kako navodi Graso, uzdrže od izazivanja bespotrebnih tenzija plasiranjem neproverenih informacija koje izazivaju neosnovanu zabrinutost među stanovništvom.\nNa pitanje kako će Kfor delovati u slučaju upada naoružanih snaga na sever KiM, Graso je kratko naveo da Kfor održava stalne i dobre odnose sa svim bezbednosnim činiocima na Kosovu, kao i sa Vojskom Srbije, kako bi sprečio bilo kakvu neočekivanu akciju ili događaj.\n„Kfor je u potpunosti posvećen izvršavanju svog mandata u skladu sa Rezolucijom 1244 Saveta bezbednosti, kako bi garantovao bezbednost i sigurnost za sve ljude na Kosovu. On radi na sprečavanju i spreman je da interveniše u slučaju bilo kakvog ugrožavanja bezbednosti“, dodao je Graso.\nOn je ukazao da je bezbednosna situacija na KiM pod kontrolom i da nema naznaka mogućih incidenata.\n„Zabrinutost izaziva samo aktuelna retorika, jer ona stvara okruženje u kojem jedan izolovani incident može da eskalira. Kfor apeluje na sve javne govornike i medije da budu pažljivi, kako svojim rečima ne bi izazvali dalekosežnije posledice“, naveo je Graso.\nBudite prvi sa komentarom na članku "Portparol KFOR-a tvrdi: Nismo upoznati sa bilo kakvim planom Prištine da nasilno zauzme “Trepču”"


Nagrada za Renault 5 - BIGportal.ba\nNagrada za Renault 5\n11 Oktobra, 2021 11 Oktobra, 2021 025\nRenault 5 Prototype je osvojio nagradu za Konceptni automobil godine\nRenault 5 Prototype je proglašen za Konceptni automobil godine od strane prestižnog časopisa Car Design News. I to nakon što je imao priliku da odmeri snage sa konceptima koje su proizvođači automobila predstavili u razdoblju od marta 2020. do marta 2021. godine. Car Design Review 8 pruža pregled godine u pogledu dizajna i analizira trendove i inovacije. Žiri čine automobilski stručnjaci i direktori dizajna vodećih proizvođača automobila.\nSvrha Renaulta 5 Prototype jeste da pokaže Renaultovu predanost težnji da električne automobile učine dostupnim što širem krugu evropskih kupaca. Renaultovi dizajneri su želeli da dizajniraju novi popularni, esencijalni automobil, poput njegovog elegantnog pretka koji je svojevremeno osvajao srca velikog broja kupaca.\nRenault 5 Prototype je šarmantan i kompaktan gradski automobil koji jednu od Renaultovih svevremenih zvezda vodi ka budućnosti. I to sa daškom 100% električne savremenosti.\n„Ova nagrada za Konceptni automobil godine časopisa Car Design News, koju je automobilu R5 Prototype dodelio žiri sastavljen od direktora dizajna vodećih automobilskih proizvođača, ima posebno značenje za Renaultov dizajnerski tim! Jako smo ponosni na nju. Ponosni smo i na iskazan interes štampe i javnosti za Renault 5 Prototype jer će eksterijer biti više od 90 % veran onom koji je bio kod serijskog automobila!”, izjavio je Gilles Vidal, direktor dizajna marke Renault:\nMessijevi prvi dani u PSG -u: Nije znao koristiti opremu za vježbanje\nU Hrvatskoj još devet preminulih: Zabilježeno 908 novozaraženih


"Nismo svesni koliko smo siromašni"\nProfesor Fakulteta za ekonomiju, finansije i administraciju Goran Radosavljević rekao je da je Srbija jedna od najsiromašnijih zemalja u Evropi i da građani, “zbog laži koje im se serviraju preko provladinih medija”, nisu svesni da žive skoro najnižim standardom u Evropi.\nRadosavljević je u intervjuu za portal Nezavisnost.org rekao da 4,5 miliona građana Srbije na mesečnom nivou ne može da zaradi ni 40.000 dinara i da je s tako malim platama i sve većom inflacijom gotovo nemoguće preživeti.\n“Srbija je u prethodnih desetak godina prema izveštajima EUROSTAT među najsiromašnijim zemljama Evrope…Ono što se u prethodnih deset godina promenilo je da su zemlje koje su bile ispod nivoa razvoja Srbije, pre svega mislim na Rumuniju i Bugarsku, sada daleko ispred nje. Poređenja radi, prema pokazatelju koji meri individualnu potrošnju po glavi stanovnika, Bugarska je 2011. godine bila na nivou od 44 odsto EU proseka, Rumunija na 47, a Srbija na 44 odsto. Danas je Bugarska na 58 odsto, Rumunija na 79, a Srbija na 49 odsto EU proseka.”\nDakle, za 10 godina Rumunija i Bugarska su značajno povećale životni standard građana, nasuprot Srbiji u kojoj je taj standard više nego dvostruko manji od proseka Evropske unije, objasnio je Radosavljević.\nOn je ukazao da su cene hrane u prethodnih godinu dana u Srbiji povećane za oko 14 odsto, što je među najvećim prosečnim poskupljenjima u Evropi.\n“Istovremeno, cena mesa je u proseku porasla preko 20 odsto. Ako na to dodamo i cene naftnih derivata koje su jedne od najvećih u regionu, dolazimo do zaključka da je za nekoliko miliona građana koji najveći deo svoje zarade troši na osnovne životne namirnice i energiju, inflacija nekoliko puta veća od zvanične”, rekao je profesor.\n“Građani će ako se ovako nastavi morati da počnu da se bave alhemijom, jer preživeti u ovakvim uslovima ravno je nadrealnom. S inflacijom koja se polako ali sigurno bliži dvocifrenoj, situacija postaje još kompleksnija”, naglasio je.\n“To raslojavanje vidljivo je na svakom koraku, pogotovu ako iz neke manje sredine dođete u Beograd. Imate s jedne strane svega oko 30.000 građana koji zvanično zarađuju preko 250.000 dinara, a s druge strane, preko 4,5 miliona grđana koji ne mogu da dobace do 40.000 dinara mesečno”, objasnio je on.\nVesić: Bez javne uprave, prosečna plata u BG bila bi 150.000 RSD


Pad prometa na Banjalučkoj berzi za 42% |\nNajveći redovan promet u posmatranom periodu ostvaren je akcijama “Telekoma Srpske”, u vrijednosti od preko šest miliona maraka, a od obveznica najviše se trgovalo obveznicama Balkan Investment banke, u vrijednosti od preko četiri miliona maraka. Obveznicama Republike Srpske emitovanim po osnovu duga za staru deviznu štednju trgovalo se u vrijednosti od 2,3 miliona maraka.\nIndeks BIRS u prvoj polovini godine je izgubio na vrijednosti za 3,15 odsto, dok je indeks fondova zabilježio rast od 14,64 procenta\nPomoćnik direktora Banjalučke berze, Darko Lakić, navedene trendove objašnjava finansijskom krizom, koja je prisutna i na svjetskim tržištima kapitala i regionalnim tržištima. Kao pozitivan primjer navodi trgovinu obveznicama.\n“Dok je redovan promet akcijama više nego prepolovljen u odnosu na isti period prošle godine, pozitivan trend prisutan je kod prometa obveznicama. U prvoj polovini prošle godine, redovan promet obveznicama iznosio je oko tri miliona maraka, a u prvih šest mjeseci ove godine promet obveznicama iznosi oko devet i po miliona maraka”, pojašnjava Lakić.\nPredsjednik Upravnog odbora Udruženja ovlaštenih učesnika na tržištu kapitala RS, Branko Kecman, kao ključni uzrok pada berzanskog tržišta takođe navodi svjetsku ekonomsku i finansijsku krizu.\n“Jedan od bitnih uzroka jeste i višemjesečna zamrznuta trgovina obveznicama RS po osnovu ratne štete. Sada, kada se ovim obveznicama opet trguje, evidentno je da je to materijal za koji su investitori zainteresovani. Nadam se da je najgori period prošao. Ne treba očekivati ekspresne pomake, ali mislim da ulazimo u mirnije razdoblje, bez velikih oscilacija. Uredba Ministarstva finansija da se poreske obaveze mogu izmiriti obveznicama ratne štete daju dobar signal za investiranje. U postupku je i registracija Penzijskog rezervnog fonda RS, što su sve pretpostavke boljih kretanja na tržištu kapitala”, rekao je Kecman.\nNenad Tomović, direktor Društva za upravljanje PIF “Zepter” kaže da je logično bilo očekivati da u uslovima krize dođe do smanjenog interesa investitora za naše tržište. Kad se vrati povjerenje investitora u razvijena tržišta, i ovdje će se osjetiti poboljšanje.\n“Najviše se trguje obveznicama, što je još jedan pokazatelj da investitori i građani ne žele da rizikuju, odnosno čekaju bolja vremena”, naveo je Tomović.


Aleksej Navalni izmedju zatvora i politike\nAleksej Navalni sa pristalicama po dolasku iz Kirova u Moskvu, 20. juli 2013.\nProšle godine opozicioni aktivista Aleksej Navalni predvodio je protestne skupove protiv predsednika Putina. Ove godine Putin je uzvratio.\nPošto su ulični protesti u Rusiji prestali i pošto je izvesno da je predsednik Vladimir Putin dobio još pet godina u Kremlju, mnogi se pitaju šta se desilo sa ruskom opozicijom.\nNavalnom je sudjeno po optužbi za kradju drva. Pre dve nedelje osudjen je na petogodišnju kaznu zatvora. Ta presuda ujedno znači da Navalni neće biti prisutan tokom sledećih predsedničkih izbora u Rusiji za 5 godina. Medjutim, dan nakon izricanja presude, on je pušten iz zatvora da bi mogao da se takmiči na izborima za gradonačelnika Moskve. Lilia Ševcova analizira rusku politiku za Karnegijev centar u Moskvi:\n„Oni žele da izbori u Moskvi budu legitimni – da ozakone postavljanje Sergeja Sobjanjina, da on bude ponovo izabran u trci protiv bar jednog uverljivog protivnika.“\nBivši šef kabineta predsednika Putina, Sergej Sobjanjin, postavljen je na položaj gradonačelnika Moskve pre tri godine. Sada on želi da i formalno osvoji taj položaj na izborima 8. septembra. Medju Moskovljanima postoji snažna podrška Sobjanjinu koji menja izgled grada, stvarajući pešačke zone, kao na primer u ovoj ulici. Vagan Davidjanc je pravnik:\n„Treba da mu damo još 4 ili 5 godina da bi mogao da ostvari sve stvari koje je planirao jer dve godine nisu dovoljne - on je tek u prvoj fazi promena u Moskvi. Prema tome, glasaću za njega.“\nJuliji Zujevoj takodje se dopadaju mnoge promene koje vidi sa svog taksi bicikla:\n„On je bio sjajan gradonačelnik na svom bivšem položaju i sada kada je došao u Moskvu takodje je ostvario dosta od onog što je planirao.“\nMedjutim, drugi smatraju da je Moskvi potrebno više od novog cementa. Marija se zaustavila pored šatora predizbornog štaba Alekseja Navalnog:\n„Glasaću za Navalnog ne zato što je on super-heroj već zato što je stvarna osoba.“\nIgor Tarasov, koji radi u kompjuterskoj firmi, deli letke za Navalnog:\n„Podržavam Navalnog jer je on otvoreniji od drugih kandidata. Verujem da će sa njim vlada postati transparentnija, više demokratska i pro-zapadno orijentisana.“\nMedjutim policajac pokušava da zatvor šator štaba Navalnog.\n„Zabranio je drugim aktivistima da rade ovde. Hteo je da me uhapsi, ali sam rekao da ću biti ovde sam, a po zakonu ne možete zabraniti jednoj jedinoj osobi da agituje,“ kaže Igor Tarasov.\nU Putinovoj Rusiji stare navike teško nestaju. Analitičari predvidjaju da će Kremlj ponovo poslati Navalnog u zatvor posle septembarskih izbora. Medjutim, on će ipak otići u zatvor sa glasovima desetina hiljada birača ruske prestonice.


Vučić otkrio šta je rekao Angeli Merkel na terasi Palate Srbija\nUz zahvalnost na poseti, preneo je novinarima da je nemačku kancelarku poslednje dve godine „molio“ da dođe u posetu Beogradu.Dodao je da je u razgovoru na terasi Palate Srbija, rekao Merkelovoj da je našem narodu uvek važno da pokaže koliko smo dobri domaćini, te da bi jedina uvreda mogla da bude da nam gost kaže da u tome nismo uspeli.Nakon zajedničke pres konferencije, Vučić i Merkel nastaviće razgovore na radnoj večeri, koja će, kako Tanjug saznaje, biti priređena u Vili Mir.Nemačka kancelarka prenoći će u Beogradu, a sutra ujutru iz Srbije odlazi u Tiranu.Sa beogradskog aerodroma će je, prema informacijama Tanjuga, ispratiti predsednik Srbije Aleksandar Vučić, koji ju je danas posle podne i dočekao uz najviše počasti.\naleksandar vučić, angela merkel, srbija, srbija – politika\n20:04 13.09.2021 (Osveženo: 20:22 13.09.2021)\n© Sputnik / Lola ĐorđevićAngela Merkel i Aleksandar Vučić\nPredsednik Srbije Aleksandar Vučić poručio je večeras, na kraju zajedničkog obraćanja medijima sa Angelom Merkel, da je Srbija njena druga kuća.\nUz zahvalnost na poseti, preneo je novinarima da je nemačku kancelarku poslednje dve godine „molio“ da dođe u posetu Beogradu.\n„Hvala što je to i prihvatila“, rekao je Vučić.\nDodao je da je u razgovoru na terasi Palate Srbija, rekao Merkelovoj da je našem narodu uvek važno da pokaže koliko smo dobri domaćini, te da bi jedina uvreda mogla da bude da nam gost kaže da u tome nismo uspeli.\n„Ona mi je na to odgovorila da bi svašta mogla da kaže, ali ne i da nismo dobri domaćini. Hvala vam na poseti, ovo je vaša druga kuća“, poručio joj je predsednik Vučić.\nNakon zajedničke pres konferencije, Vučić i Merkel nastaviće razgovore na radnoj večeri, koja će, kako Tanjug saznaje, biti priređena u Vili Mir.\nNemačka kancelarka prenoći će u Beogradu, a sutra ujutru iz Srbije odlazi u Tiranu.\nSa beogradskog aerodroma će je, prema informacijama Tanjuga, ispratiti predsednik Srbije Aleksandar Vučić, koji ju je danas posle podne i dočekao uz najviše počasti.\n13 Septembar, 19:50


Nebojša Medojević u Skupštini Crne Gore, Podgorica\nNebojša Medojević, poslanik Demokratskog fronta (DF), opozicione partije u Skupštini Crne Gore, izjavio je za Radio Slobodna Evropa (RSE) da još nije dobio bilo kakvu informaciju o razlozima zbog kojih je Specijalno tužilaštvo zatražilo da mu se ukine imunitet poslanika, koji ga štiti od krivičnog gonjenja.\nOn dodaje da je uvjeren da se radi o odmazdi tužilaštva i specijalnog tužioca Milivoja Katnića.\n"Katnić je poslao zahtjev predsjedniku Skupštine u kojem se ne poziva ni na jedan član krivičnog zakona koji bi mene teretio", rekao je Medojević.\nSpecijalno tužilaštvo prošle sedmice zatražilo je skidanje imuniteta Medojeviću, a o razlozima još nisu obaviješteni ni čelnici Skupštine Crne Gore, kao ni Administrativni odbor parlamenta. Umjesto objašnjenja, saopšteno je da se ova mjera traži zbog "pokretanja istrage i eventualnog određivanja pritvora", bez preciziranja o kakvoj istrazi se radi.\nInače, ovo će biti druga istraga koju protiv Medojevića vodi Specijalno tužilaštvo, čemu treba dodati i prošlogodišnje hapšenje i pritvaranje, kao čin koji je proglašen neustavnim.\n"Zbog čega se otvara krivični postupak protiv mene? Iz medija smo saznali da se ne otvara krivični postupak protiv mene, nego da sam ja navodni član kriminalne grupe Slavoljuba Stijepovića (funkcioner vladajuće Demokratske partije socijalista osumnjičen da je dio kriminalne grupe biznismena pod potjernicom Duška Kneževića, prim. red.). Ovo govorim iz neformalnih izvora i čitajući režimskih medija, da se protiv mene pokreće krivični postupak jer je Stijepović napravio krivično djelo i pred očima cjelokupne domaće i međunarodne javnosti strpao 97.500 eura u koverti koju mu je dao DPS-ov tajkun Duško Knežević. Ovo je zaista teatar apsurda", kaže Medojević.\nKatnić: Dva zahtjeva ništa ne mijenjaju\nMediji su spekulisali između ostalog, da je Medojević navodno primao novac od odbjeglog biznismena Duška Kneževića. Na te spekulacije se oglasio Knežević za kojim je raspisana potjernica od strane Specijalnog tužilaštva, koji je rekao da je davao novac samo funkcionerima vladajuće koalicije.\nZahtjev za skidanjem imuniteta Medojeviću, predsjednik Skupštine Ivan Brajović je vratio Specijalnom tužilaštvu sa preporukom da tužilaštvo pošalje dva zahtjeva o kojima bi se Skupština odredila: jedan za pokretanje istrage, a drugi za eventualno određivanje pritvora.\nSpecijalni tužilac Milivoje Katnić je u intervjuu televiziji Crne Gore u petak 18. oktobra saopštio da će postupiti u skladu sa zahtjevom Skupštine i ponoviti zahtjev za skidanje imuniteta Medojeviću u drugačijoj formi.\n"Specijalno tužilaštvo je podnijelo zahtjev da se Nebojši Medojeviću skine imunitet radi krivičnog gonjenja i eventualnog određivanja pritvora. Skupština je imala mogućnost da zahtjev prihvati, odbije ili djelimično riješi. Ona (Skupština) je uradila četvrto. Nama su to vratili, a mi ćemo ispoštovati odluku predsjednika Skupštine Ivana Brajovića i poslaćemo dva zahtjeva i to ne mijenja ništa", rekao je Katnić.\nKatnić: Ispoštovaćemo odluku predsjednika Skupštine\nNebojša Medojević očekuje da Skupština Crne Gore odbije zahtjev Specijalnog tužilaštva.\n"Naravno da očekujemo da će parlament uraditi ono što bi uradio svaki parlament u Evropi – dakle, odbiti ovaj zahtjev Katnića zato što nema ni upućivanja na to koje je krivično djelo u pitanju, u okviru krivičnog postupka. Ovim je prekršen zakon, uvedena je neka procedura da se skida imunitet i da se traži pokretanje krivičnog postupka na bazi izjava nekih svjedoka saradnika ili na osnovu nekih podmetnutih dokaza", riječi su Medojevića.\nTri godine istrage\nNebojši Medojeviću je već jednom skinut imunitet zbog sudskog postupka koji traje već godinu, a u kome je, zajedno sa partijskim saradnicima, optužen za navodno pranje novca. Radi se o slučaju zaplijene više desetina hiljada dolara nađenih kod aktivista Medojevićeve stranke Pokret za promjene.\nMedojević je praktično pod istragom Specijalnog tužilaštva već tri godine, odnosno od okončanja parlamentarnih izbora 2016. godine, paralelno sa istragom i sudskim postupkom za pokušaj "državnog udara" u kome su prvostepeno osuđeni drugi lideri Demokratskog fronta Andrija Mandić i Milan Knežević.\nDok traju istrage Specijalnog tužilaštva protiv Medojevića i drugih funkcionera opozicionog Demokratskog fronta, čelnici ove političke grupacije optužuju Specijalnog tužioca Milivoja Katnića za navodno učešće u ratnim zločinima, a kompletno pravosuđe Demokratski front optužuje za korupciju.\nTako je krajem prošle godine došlo do hapšenja i pritvaranja Nebojše Medojevića, bez prethodnog skidanja imuniteta, zato što je odbio da svjedoči u predmetima koje je Specijalno tužilaštvo otvorilo povodom njegovih javnih izjava o korupciji u pravosuđu.\nKrajem septembra Ustavni sud Crne Gore je ukinuo odredbe iz Zakonika o krivičnom postupku, a koje su bile osnov za Medojevićevo hapšenje i pritvaranje.\nUstavni sud je proglasio neustavnim odredbu, da se lice koje odbije da svjedoči može zatvoriti, a zatvor traje dok svjedok pristane da svjedoči ili dok njegovo saslušanje postane nepotrebno ili dok se krivični postupak završi, ali najduže dva mjeseca.


Komesar Superlige: Smirite strasti i više tolerancije - SPORTSKI ŽURNAL\n03 avgust, 2020 5\n– Apelujem na naše najtrofejnije klubove da smire strasti i da poštuju etiku i integritet domaćeg šampionata – poručio je Komesar za takmičenje u Zajednici superligaša Aleksandar Pivić\nAleksandar Pivić je reagovao povodom medijske bure već posle 1. kola Superlige Srbije, izazvane saopštenjima Crvene zvezde i Partizana, na koja se nadovezao zahtev FK Vojvodina za izuzećem sudije Novaka Simovića.\n– Sezona je tek počela i umesto da se bavimo pozitivnim stvarima u našem fudbalu koji već godinama ide uzlaznom putanjom, mi smo u situaciji da komentarišemo saopštenja naših najvećih klubova kojima se takmičenje već od prvog kola stavlja pod dodatni pritisak. Nisam video da je bilo koji medij objavio informaciju da su pre početka meča TSC – Vojvodina uručeni trofeji „Slobodan Santrač” najboljim strelcima prvenstva, a to je čin koji čuva sećanje na jednog od najvećih golgetera u istoriji srpskog fudbala. Nije dobro kada negativne pojave dobijaju prioritet u štampi i na portalima i to samo može da šteti atmosferi u domaćem fudbalu – rekao je Pivić Tanjugu.\nWesst · 03 avgust, 2020 20:29\nNaš fudbal ide uzlaznom putanjom??? Očigledno ne pratimo isti fudbal!\nEast · 04 avgust, 2020 16:57\nUzlaznom putanjom pravo u propast. Šta tu nije jasno?\nDule "Grobar" · 05 avgust, 2020 09:48\nPa ide uzlaznom putanjom - sad u Super-ligi imamo 20 klubova\nNa naše najtrofejnije klubove?? · 03 avgust, 2020 20:59\nPa valjda treba da se apeluje samo na taj kvazi najtrofejniji klub! Obi su podigli celu frku oko čistog penala, da se ne seti neko da pogleda njihov penal!\nПролетер · 03 avgust, 2020 22:49\nАпелујем на комесара да обавља свој посао и престане бити конформиста, и да се позабави регуларношћу такмичења, уместо што штурим саопштењима релативизује криминал и штити своју позицију и личне привилегије.


Da li online testovi za B kategoriju predstavljaju olakšicu kandidatima koji polažu? - Sumedija\nStatistika o nezgodama na putu, saobraćajnim nezgodama sa smrtnim ishodima, učinila je da se stvori hitna promena zakona i pravilnika o saobraćaju, a to je sve u najvećoj meri, može se reći, uticalo na pravila učenja, polaganja i sticanja vozačke dozvole. Danas je potrebno nekoliko meseci spremanja i učenja kako bi se došlo do polaganja, a novi zakon kaže da je svaka nova vozaka dozvola, odnosno prva dozvola i probna, bez obzira na to koliko kandidat ima godina.\nNo, pre dobijanja vozačkje dozvole, potrebno je naučiti i usvojiti potrebno, a iako duže traje, danas postoje brojne olakšice koje pružaju kandidatima mogućnost da lakše nauče sve pre polaganja.\nOnline testovi za B kategoriju\nJedna od najvećih olakšica za kandidate jeste postojanje online testova za B kategoriju, ali ne samo za nju, već i preostale kategorije. Online testovi za B kategoriju su podeljeni po kategorijama, pa tako možete birati koju ćete u tom trenutku kod sebe da proverite, ali mnogo važnija stvar jeste to što svako pitanje prati i određen komentar koji samo pitanje objašnjava, odnosno, objašnjava pravilo koje dovodi do toga zašto je nešto postavljeno kako jeste. Na taj način se lakše uči, ali i naučeno se brže usvaja i postaje deo dugotrajne memorije.\nTo je nekada ujedno bio veći problem, jer se znanja koja su se sticala nbisu dugo pamtila, većina je sve učila napamet za ispit koji sledi, nakon čega se najveći broj naučenog brzo zaboravljao. Uz sve ovo, online testovi za B kategoriju su sastavljeni od svega onoga što je MUP objavio na svom zvaničnom sajtu, te nema bojazni da postoji neka greška ili nedostatak. Na kraju svakog testiranja, kandidat saznaje broj osvnojenih bodova, što će vam ukazati na to da li ste neku oblast dobro savladali ili je potrebno da joj se još malo posvetite.\nZvanične testove koje izdaje MUP možete pronaći i na ovom linku https://www.autoskolapavlin.com/novi-testovi-online/.\nMeđutim, nisu samo online testovi za B kategoriju ono što odlikuje online auto školu, niti testovi za preostale kategorije. Online auto škola poseduje i druge, brojne olakšice koje se nude svim trenutnim i budućim kandidatima koji žele da polažu za vozačku dozvolu. Na samom početku, online auto škola poseduje spisak instruktora, predavača i ispitivača, što je odlična stvar kod samog odabira auto škole koju ćete odabrati za sebe. Osim toga, online auto škola pruža uvid u dostupna vozila na kojima se kandidati obučavaju, koja su vozila, rezultate servisa, uvid u registraciju, što je svakako odlična stvar koja vas može prevagnuti da li ćete neku auto školu odabrati za sebe ili ne.\nNa samom kraju, online auto škola jeste osmišljena kako bi išla u korak sa savremenim vremenom, sa digitalnom erom, pa se podrazumeva da neke stvari ne morate rešavati telefonom ili odlaskom do auto škole, već je, na primer, zakazivanje termina za ispit moguće odraditi upravo preko nje.\nPročitajte još zanimljivih tekstova iz obalsti auto-moto.


BELI MERMER BUNJA RUČNO TESANA | KAMEN KOJIĆ SHOP\nMatična stranica / Bunja / Beli mermer bunja\nBeli mermer bunja ručno tesana 7cm\nMože se raditi u enterijeru i van njega\nBeli mermer bunja količina\nTravertin bunja noce 15cm\nBeli mermer bunja ručno tesani kamen je veoma flksibilan za detaljisanje kako spoljašnjih tako i unutrašnjih površina. Ova vrsta kamena se dobija secenjem belog Prilepskog prirodnog kamena, nakon čega se isečeni blokovi ručno tešu da bi dobili svoj izvorno prirodni oblik. Veoma je zahtevna za proizvodnju, ali istovremeno veoma lepa gde god da se postavi. Od najsitinijih do nekih velikih detalja u vašoj kući ovaj kamen će doprineti sveobuhvatnom izgledu. Još ovakvog kamena možete pronaći na strani kategorije Bunja\nBudite prvi koji će napisati recenziju za „Beli mermer bunja“


Danas pada odluka da li će EU SKINUTI SRBIJU SA CRVENE LISTE, otvaranje granica zavisi od JEDNE BROJKE – OnlineVesti\nDanas pada odluka da li će EU SKINUTI SRBIJU SA CRVENE LISTE, otvaranje granica zavisi od JEDNE BROJKE\nby admin September 2, 2020, 4:23 pm 1.6k Views\nSavet Evropske unije razmatrao je pre dva dana, na ekspertskom nivou, kojim državama bi mogla da bude ukinuta zabrana ulaska na teritorije država članica.\nKako je saopšteno iz ovog tela, danas bi trebalo da se održi još jedna diskusija na nivou ambasadora članica, kada bi trebalo da bude doneta odluka o daljim koracima, uključujući i tajming ukidanja restrikcija.\nPrema ovim najavama Evropska unija će razmatrati i listu trećih zemalja kojima će, u odnosu na epidemiološku situaciju, biti omogućeno slobodno putovanje preko spoljnih granica EU.\nKako nezvanično saznajemo, glavni kriterijum će biti da broj novozaraženih na 100.000 stanovnika u poslednjih 14 dana bude ispod 25, mada bi po drugoj verziji, znatno restriktivnijoj, mogla da se traži i brojka manja od 16 zaraženih na 100.000 ljudi.\nSrbija: ukupan broj obolelih, broj preminulih i broj zaraženih u poslednjih 14 dana\nPrema poslednjim podacima Evropskog centra za prevenciju i kontrolu bolesti (ECDC), čije rezultate koristi Savet EU, Srbija je zaključno sa 31. avgustom imala oko 24 zaražena na 100.000 stanovnika (kako se može videti iz liste ECDC ukupno je bilo 1.683 aktivna slučaja). Dakle ispod granice od 25 koja je u mnogim zemljama označavala “crvenu zonu”.\nTeško je, ipak, reći da li će EU glasati za manje ili više restriktivne mere, posebno s obzirom da se korona virus razbuktao u mnogim zemljama poput Španije, Italije, Francuske…\nIpak, čak i ako Srbija ne dobije zeleno svetlo u “ovom krugu”, teoretski bi Grčka mogla da otvori granice srpskim građanima posle 15. septembra, do kada važi trenutna zabrana ulaska. Posebno, jer se očekuje da se nastavi silazni trend broja obolelih u Srbiji i u naredne dve nedelje.\nIz Evropske unije su naglasili da će i nakon usvajanja liste, pravo svake zemlje članice EU biti da samostalno odluči kako će da implementira preporuke odnosno prihvati ili odloži mogućnost ulaska građana predloženih trećih zemalja na njihovu teritoriju.\nPoslednji put Savet EU je 8. avgusta ažurirao spisak zemalja kojima se dozvoljava ulazak u države članice. Tada su spoljnje granice otvorene za Australiju, Kanadu, Gruziju, Japan, Novi Zeland, Južnu Koreju, Tajland, Ruandu i Urugvaj.


130 ljudi od 2018. - Osam porodica iz Turske ove godine dobilo status izbjeglica na Kosovu | Info-ks.net\n01.12.2021 u 22:12\n130 ljudi od 2018. Osam porodica iz Turske ove godine dobilo status izbjeglica na Kosovu\nStatus izbeglice dobilo je ove godine osam porodica sa četrnaest članova, koje su na Kosovo stigle iz Turske, prenosi Reporteri.\nPrema nekim podacima Ministarstva unutrašnjih poslova Kosova, oni su među više od 130 ljudi iz Turske, koji su dobili status izbjeglice od 2018. godine.\nPrema advokatima, svi oni su povezani sa pokretom Hizmet turskog sveštenika Fetulaha Gulena, koga je zvanična Ankara proglasila terorističkim i optužila da je organizovao pokušaj puča u Turskoj 2016. godine.\nRadio Slobodna Evropa je razgovarao sa jednim od ljudi koji su na Kosovu stekli status izbjeglice i on je potvrdio da je politički proganjan u svojoj zemlji, nije želeo više da govori o ovom pitanju i odbio je da bude identifikovan, rekavši da se na Kosovu "ne osjeća bezbjedno".\nKosovo je u martu 2018. uhapsilo i deportovalo šest turskih državljana koji su radili u privatnoj školi "Mehmet Akif" u Prištini.\nAnkara je saopštila da su osumnjičeni za veze sa Gulenovim pokretom "Hizmet", koji Turska naziva FETO.\nNavodi se da je njihova deportacija izvršena kroz koordinisanu akciju obavještajnih službi Turske i Kosova.\nHapšenju i deportaciji prethodilo je ukidanje njihovih boravišnih dozvola na Kosovu.\nSvi pritvorenici su se, u međuvremenu, suočili sa tužbama u Turskoj i na kraju su osuđeni na ukupno 56 godina i sedam i po mjeseci zatvora.\nNjihovo hapšenje i deportacija predmet su istraga i u Specijalnom tužilaštvu Kosova, jer se sumnja da je proces praćen na desetine prekršaja.\nPrema zvaničnim podacima, Kosovo je 2020. godine primilo 28 zahtjeva za izbjeglički status od turskih državljana, 2019. godine 27 i 2018. godine 76.\nPrema informacijama Radija Slobodna Evropa, neki od ovih ljudi su se izjasnili kao pristalice pokreta Fetulaha Gulena, koji već dugi niz godina živi u egzilu u SAD.\nKosovski advokat Leotrim Syla, koji je pomagao i pravno pomaže građanima Turske, rekao je za Radio Slobodna Evropa da je od 2018. godine do sada pomogao i savjetovao više od 150 turskih državljana u vezi sa procedurama za dobijanje izbjegličkog statusa.\nNeki političari iz turske zajednice na Кosovu, uglavnom iz Demokratske partije Turaka, pozvali su kosovske institucije da Gulenov pokret proglase terorističkim, ali to nije učinjeno.\nFETOizbjeglice iz TurskeFetulah Gulen\nTokom sjednice Enis Kervan od Vlade zahtjeva Gulenov pokret proglasi za terorističku organizaciju\nSUDSKI POSTUPCI Za pokušaj puča u Turskoj osuđeno ukupno 4.555 terorista FETO-a


Isporučeno 856 vakcina protiv virusa korona - mojKontakt portal - Radio Televizija Kontakt\nIsporučeno 856 vakcina protiv virusa korona\nInstitut za javno zdravstvo isporučio je u utorak, 15. februara, 856 vakcina protiv virusa korona zdravstvenim ustanovama u Republici Srpskoj, od čega je 31 vakcina prve doze, 66 druge i 759 treće.\nPrema podacima Instituta, vakcinacija je u utorak obavljena u 33 zdravstvene ustanove na području 37 lokalnih zajednica u Republici Srpskoj. Najviše vakcina isporučeno je u Gradišku 162, u Prijedor 99 i u Bijeljinu 94.\nPodatke o isporukama vakcinama u preostalim lokalnim zajednicama građani mogu pronaći na internet stranici koronavirususrpskoj.com , zvaničnoj stranici Vlade Republike na kojoj se svakodnevno objavljuju svi relevantni podaci vezani za pandemiju, javlja Srna.\nPrema strukturi izdatih vakcina, isporučene su 493 doze “fajzera”, 187 doza “sinofarma” i 176 doza “sputnjika ve”. Od februara 2021. godine, kada je počeo proces imunizacije u Republici Srpskoj, zdravstvenim ustanovama isporučeno je 763.497 vakcina protiv virusa korona, od čega 375.863 vakcine prve doze, 315.603 druge i 72.031 treće doze.\nBesplatno korištenje prodajnih mjesta godinu dana: Produžen poziv za urbane tržnice\nZeman: Američki obavještajci se ponovo osramotili


Projekat ugradnje toplotnih pumpi / voda – zrak ) sa pratećom opremom i radovima. - JU CROPS\nProjekat ugradnje toplotnih pumpi / voda – zrak ) sa pratećom opremom i radovima.\nTokom mjeseca januara 2021 godine u JU Centar za rehabilitaciju ovisnika o psihoaktivnim supstancama uspješno je realiziran projekat nabavke i ugradnje toplotnih pumpi / voda – zrak ) sa pratećom opremom i radovima.\nOvim projektom završena je prva faza zamjene starog sistema grijanja zbog njegove dotrajalosti i bolje snabdijevanje toplotnom energijom, tj. u jednom objektu, ostaje još jedan objekat da se uradi sa ovim sistemom i sa identičnom kvadraturom.\nProjekat je sufinansiran od strane Federalnog ministarstva za raseljene osobe i izbjeglice.\nBenefiti koji su ostvareni realizacijom projekta su smanjenje štetnih gasova i poboljšan kvalitet zraka u neposrednom okruženju Centra, smanjenje potrošnje uglja i ogrijevnog drveta za grijanje, povećanje efikasnosti proizvodnje toplotne energije za grijanje, smanjenje troškova za grijanje kao i promocija dobre prakse za grijanje i stvaranje preduslova za upostavljanje jednog održivog modela za podršku zamjene necertificiranim kotlovima i pećima.\nOvom prilikom se posebno zahvaljujemo Federalnom ministarstvu za raseljene osobe i izbjeglice na čelu sa gosp. dr. sci. Edinom Ramićem što su prepoznali ovaj projekat ,s obzirom da smo imali ogromnu potrebu za izradu novog sistema za grijanje zbog dotrajalosti postojećeg, te boljeg snabdijevanja toplotnom energijom objekta u kojem konstantno borave korisnici naših usluga koji dolaze iz svih dijelova Bosne i Hercegovine, a veliki broj njih iz reda povratničke populacije


Evropske berze – Intraday: Indeksi u plusu | Gde Investirati\nEvropski berzanski indeksi u petak su bili u plusu usled jačanja akcija u farmaceutskom i sektoru distribucije energije, čime je kompenziran pad cena akcija banaka, dok se u glavnom fokusu ulagača izveštaji o zaposlenosti u Sjedinjenim Državama.\nPanevropski STOXX 600 indeks ojačao je 0,3 odsto, nakon što je u četvrtak trgovanje završio više-manje nepromenjen u odnosu na dan ranije. Najveći dobitnici zabeleženi su u sektoru energetske distribucije i farmaceutike koji su se oporavili od nedavnih gubitaka.\nNajveće dobitke do podneva ponovno je ostvario pariski berzanski indeks CAC, ojačavši gotovo 0,8 odsto, na 4.473 boda. Slede londonski Ftse koji je u 12 sati iznosio 6.791 bod, u plusu gotovo 0,7 odsto, te frankfurtski DAX koji je ojačao za 0,24 odsto, na 10.559 bodova.\nNajveći je gubitnik u Evropi bio bankarski sektor. Indeks STOXX bankarskih akcija skliznuo je za 0,3 odsto, nakon trodnevnog uzastopnog rasta temeljem očekivanja da će američka centralna banka Fed povećati kamatne stope, i to moguće već u septembru. Akcije španskog Banco Santandera, britanskog Barclaysa i nemačkog Deutsche Banka oslabile su u rasponu od 0,8 do 1,2 odsto, dok je akcija italijanske banke Intese Sanpaolo ojačala za 0,9 odsto.\nMeđu najvećim pojedinačnim dobitnicima izdvaja se još firma Accor, s rastom cene akcija od 3,4 odsto, a nakon što joj je Barclays podigao rejting.\nU fokusu ulagača su izveštaji o zaposlenosti u SAD-u, koje bi trebalo pokazati nešto slabiji tempo zapošljavanja u avgustu, iako verovatno dovoljno snažan da se Fed odluči na podizanje kamatnih stopa do kraja godine. U proseku ekonomisti procenjuju da je u avgustu otvoreno 180 hiljada novih radnih mesta.\nNeki su ulagači mišljenja da bi brojke između 130 i 190 hiljada mogle podupreti očekivanja jednog povećanja kamatnih stopa, onog u decembru, dok bi za njihovo povećanje već ovoga meseca bila potrebna brojka znatno veća od 200 hiljada novootvorenih radnih mesta.\n“Naše je stajalište i dalje da kamatne stope neće podizati u septembru. Teoretski, ako danas podaci budu snažni mogli bi središnju banku podstaći da učini taj korak, posebno s obzirom na sada očito narušenu verodostojnost. Međutim, po našem je mišljenju zdravlje američke ekonomije uveliko precenjeno pa danas ne očekujemo snažnu brojku”, napisao je u belešci klijentima analitičar Swissquote Banka Arnaud Masset.\nPrevious Srbija: Od danas bez dostavljanja podataka o tekućim računima\nNext Putin pozvao velike proizvođače nafte da zamrznu nivo proizvodnje


16.05.2022 / 12:29 Politika - Sarajevo\nPostavljanjem delegatskih pitanja na koja članovi Vijeća ministara BiH odgovaraju odmah, usmeno, počela je sjednica Doma naroda Parlamentarne skupštine Bosne i Hercegovine.\nNakon toga, uslijedit će utvrđivanje dnevnog reda današnje sjednice na kojem bi, između ostalog, trebalo da se nađe i Prijedlog zakona o sprečavanju sukoba interesa u institucijama Bosne i Hercegovine, koji je predložio Predstavnički dom PSBiH, sa mišljenjem Ustavnopravne komisije Doma naroda.\nUstavnopravna komisija utvrdila je usaglašenost s Ustavom i pravnim sistemom BiH, ali nije podržala principe predloženog zakona.\nIako je prema ranije predloženim dnevnom redu bilo predviđeno njegovo razmatranje, delegati danas ipak neće razmatrati Prijedlog zakona o dopunama Zakona o porezu na dodatu vrijednost, čiji je predlagač Predstavnički dom državnog parlamenta, a koji predviđa uvođenje stope PDV-a od pet posto za pojedine životne namirnice i lijekove, te 22 posto za luksuzne proizvode.\nMeđu zakonskim prijedlozima koji su, iz istog razloga, skinuti sa dnevnog rade je i Prijedlog zakona o izmjenama i dopunama Zakona o javnim nabavkama, čiji je predlagač Vijeće ministara BiH. Predloženi zakon predstavlja jedan od 14 prioriteta za dobijanje kandidatskog statusa za BiH, a njegovim usvajanjem vrši se i harmonizacija s direktivama Evropske unije u ovoj oblasti.\nDom naroda će, između ostalog, razmatrati nekoliko delegatskih inicijativa, kao i jedan broj izvještaja, a na dnevnom redu je i davanje saglasnosti za ratifikaciju više međunarodnih sporazuma i ugovora.


Petak, 5. oktobar 2001.\nBožidar Đelić, srpski ministar finansija, odgovorio štrajkačima "Kolubare" i "Kostolca"\nDobrodošli u Srbiju!\nĐelić: Plate u "Kolubari" su 70 odsto veće od proseka u Srbiji, oko dve milijarde dinara obezbeđeno iz realnih izvora za remonte u EPS-u, a od tri velika kreditna aranžmana, dva su namenjena EPS-u u iznosu od oko 300 miliona maraka. Đinđić: U pitanju je politički štrajk pred kojim Vlada neće popustiti, jer ni građani Srbije neće podržati poskupljenje struje.\nBEOGRAD - Vlada Republike Srbije nije vlada koja reaguje na ucene i pred ucenama nećemo popustiti...\nČačani u četvrtak vlastima u Beogradu poručili\nPoslednja opomena, počnite da radite\n"Oni su petog pali lako, i vi ćete tako, ako…" - pisalo je na jedom od transparenata\nČAČAK - Čačanske kamiondžije, koje su prošle godine u ovo vreme pet dana držali čitav grad i blokadi i koji su 5. oktobra prošle godine, u nezaustavljivom naletu, prokrčili policijske barikade očistili Ibarsku magistralu ...\n"Tupoljev 154" srušio se u Crno more sa 76 putnika i članova posade\nRuski putnički avion\noboren raketom s Krima\nVladimir Putin: Nije isključeno da je u pitanju novi teroristički napad\nMOSKVA - Ruski putnički avion "Sibir erlajns" sa 66 putnika i 10 članova posade, na čarter liniji Tel Aviv - Novosibirsk, posle eksplozije u vazduhu, srušio se u četvrtak u Crno more, izjavio je zamenik ruskog ministra saobraćaja Karl Rupel...\nBritanski premijer govorio na vanrednoj sednici parlamenta\nBler: Bliži se početak napada\nPostoje nepobitni dokazi da su osobe odgovorne za terorističke napade na SAD bile povezane sa Bin Ladenom, rekao je on\nLONDON (Tanjug) - Britanski premijer Toni Bler izjavio je juče da se približava vreme za vojnu akciju u Avganistanu, jer više nema sumnje da iza terorističkih napada na Njujork i Vašington stoji ...\nVelika pljačka filijale ZOP-a u centru Požarevca\nRazbojnici ukrali 4 miliona maraka\nNaoružana lica presrela službeno vozilo, primorala vozača da vozi do periferije gde je sedam vreća s novcem pretovareno u "fijat" tamne boje. Blagajnik uspeo da pobegne\nPOŽAREVAC - Dva, za sada, nepoznata i naoružana lica, u četvrtak ujutro su, oko 9 sati, opljačkali automobil "reno 21 gth", požarevačke filijale Zavoda za obračun i plaćanje i ukrali 3.883.183 nemačkih maraka ...\nU petak u podne promocija\nFilipović trener Zvezde\nOd petka kormilo Crvene zvezde pripašće njenom proslavljenom igraču Zoranu Filipoviću ...


JEZIVO LOŠA IGRA ORLIĆA! Šta da očekujemo od Srbije kada prvi napadač nije dao gol za klub 773 minuta - Crvena zvezda info\nKošarka / 701 pregleda\nFudbal / 1128 pregleda\nJEZIVO LOŠA IGRA ORLIĆA! Šta da očekujemo od Srbije kada prvi napadač nije dao gol za klub 773 minuta\nSlobodan Tedić ove sezone nijednom nije zatresao mrežu za Cvole koji je slavio u jedina dva meča kada je ovaj bio na klupi\nIonako sumornu jesen, što se tiče kvalifiakcija za odlazak na Evropsko prvenstvo, mlada fudbalska reprezentacija Srbije potvrdila je u petak veče u Novom Sadu gde su upisali još jednu bruku za naš fudbal!\nDošli smo do toga da Orlići ne samo da nisu uspeli da pobede ni Farska Ostrva - već su ostali "katkih rukava" kada je u pitanju postizanje gola! Gola koji je očigledno misaona imenica za mlade fudbalere koji su samo pogađali na jednoj od pet utakmica!\nNesretnim Jermenima smo dali četiri u gostima, od čega su čak tri pala u period od 85. minuta do kraja utakmice. Čak i tada su Orlići srećno došli do trijumfa, jer je domaćin i na 1:0 i na 1:1 imao nekoliko sjajnih šansi. Na ostale četiri utakmice, protiv Ukrajine, Severne Makedonije Francuske i sada Farskih Ostrva pored imena našeg nacionalnog tima stajao je "krompir."\nAli nije ni čudo, s obzirom na to da glavni napadač Srbije Slobodan Tedić ove sezone na zna kakav je osećaj postići gol u dresu Cvolea. Na čak 11 mečeva nije bio strelac, odigrao je ukupno 773 minuta, dok je dve utakmice presedeo na klupi. Zanimljivo, Cvole je ta oba meča dobio (De Grafšaf 4:1 u Kupu i Herakles 1:0).\nTo su i jedina dva trijumfa za Cvole u sezoni i nije ni čudo što se nalaze na poslednjem mestu sa četiri osvojena boda (imaju još jedan remi sa Spartom iz Roterdama), dok Tedić na poslednjih pet mečeva nije igrao od prvog minuta. Na pomenuta dva nije ni ulazio u igru, dok je na preostala tri (sve tri poraza) ulazio na teren poslednjih pola sata.\nJedini gol u novoj sezoni Tedić je zabeležio na tom meču sa Jermenijom, kada je iz neposredne blizine pogodio za vođstvo od 3:1. Opet, vredi pomenuti da su Jermeni u toj situaciji gubili i svim silama su išli napred da pokušaju barem bod da izvuku\nTedić je prethodno mogao da donese trijumf Orlićima protiv Severne Makedonije, ali se svađao sa Filipom Stevanovićem, oteo mu loptu kako bi izveo penal i - promašio. Da su Orlovi pobedili "komšije", verovatno bi i psihološki drugačije odigrali protiv Farana i bili bi u igri za to drugo mesto i baraž. Ovako...\nNi pomenuti Stevanović nije ništa bolji, jer je na osam mečeva za Herenven u sezoni imao samo jednu asistenciju i gol u Kupu. Željko Gavrić, takođe starter kroz kvalifikacije, igrao je samo tri meča ove sezone za Ferencvaroš i nije bio strelac. promašio je i penal protiv Jermenije, da bi se potom u 95. iskupio.\nS druge strane, imamo Filipa Stuparevića koji se vratio u nacionalni tim i koji bi, po svemu prikazanom, trebalo da bude startni napadač. Jer, fubaler Metalca je ove sezone tresao mreže Vojvodini, Crvenoj zvezdi i Partizanu - i to sve u gostima.\nJedini je, uz krilnog napadača Partizana Nikolu Terzića (debitovao protiv Jermenije), defanzivca Crvene zvezde Strahinje Erakovića i veziste Voše Mirka Topića koji koliko-toliko može da se pohvali da igra konstanto ove jeseni. Priznaćete, malo da se bilo šta očekuje od Orlića...


Javne nabavke kao antikorupcijski test iz EU | Mondo Portal\nJavne nabavke kao antikorupcijski test iz EU\nJavne nabavke kao antikorupcijski test iz EU 0 Podeli Podeli na facebook Podeli na twitter Podeli na viber Pošalji na mail\n29.10.2010. / 14:42 14:53\nEvropska komisija će spremnosti Srbije da započne pregovore o pristupanju EU proceniti prvenstveno prema konkretnim rezultatima, rekao šef delegacije EK u Srbiji Vensan Dežer.\nNa konferenciji u Beogradu o smanjenjenju korupcije u sprovođenju javnih nabavki, šef delegacije EK u Srbiji Vensan Dežer je istakao da je sistem javnih nabavki u Srbiji veoma ranjiv i naglasio da se svi državni organi moraju aktivnije uključiti u rešavanje tog problema.\n"Kontrolisaćemo kako je sve to sprovedeno, gledaćemo odluke Komisije za zaštitu ponuđača, a razmatraćemo i kako posao sprovode tužilaštva i sudije - koje su to istrage koje se sprovode, kao i da li su sudske odluke ispravne i propisno motivisane", naglasio je Dežer.\nNa skupu je zaključeno da bi unapređenje uslova javnih nabavki u Srbiji moglo značajno da doprinese njenoj kandidaturi za članstvo u EU, ne samo kao posebno poglavlje u pregovorima, već i kao značajan faktor koji utiče na smanjenje opšteg nivoa kurupcije u zemlji.\nKako se boriti protiv nameštanja tendera putem prilagođavanja uslova određenom ponuđaču, kako suzbiti pojavu dogovaranja ponuđača, kako da se država kao kupac zaštiti od nesavesnih ponuđača koji ne izvrsavaju svoje obaveze, samo su neka od pitanja koja treba rešiti u narednom periodu, upozorili su učesnici.\nDežer i direktorka Agencije za borbu protiv korupcije Zorana Marković složili su se u oceni da je veoma važno da Vlada Srbije u narednom periodu usvoji Strategiju i akcioni plan za reformu javnih nabavki.\nDirektor Uprave za javne nabavke Predrag Jovanović izjavio je da je pozitivno to što je usvojen novi Zakon o javnim nabavkama, ali je naglasio da još ima mnogo toga da se uradi, pre svega da se administrativno ojača Komisija za zaštitu ponuđača, kao i uloga Državne revizorske institucije.\nJovanović je ukazao da je korupcija sistemski problem i da se jedino sistemski može rešiti, uz koordinaciju svih državnih institucija.\nOn je ocenio da bi izrada Strategije i Akcionog plana definisala tu saradnju i precizno definisala zadatke i rokove koje moraju svi da ispoštuju.\n"Jedino se uz pomoć takvih dokumenata može znati ko je odgovoran i ko nije ispoštovao zadate rokove i zadatke. U postojećem sistemu možemo da budemo krivi svi i niko ili da se pronađe 'žrtveni jarac', što suštinski ništa neće rešiti ", ukazao je Jovanović.\nJovanović se osvrnuo i na pozitivne efekte primene Zakona o javnim nabavkama, ističući da su već ostvarene budžetske uštede od oko osam miliona evra jer je oko 20.000 oglasa objavljeno na internet portalu Uprave, a ne u javnim glasilima i ušteđeno je u proseku po 400 evra po oglasu.\nDirektorka Agencije za borbu protiv korupcije Zorana Marković istakla je da ta agencija ima kontrolne mehanizme uz pomoć kojih može da prati eventualno učešće državnih funkcionera na sprovođenje javnih nabavki.\nPrema njenim rečima, agencija vodi registar preduzeća u kojima državni funkcioneri imaju udele veće od 20 odsto. Ta pravna lica imaju obavezu da prijavljuju svoje učšće u procesu javnih nabavki i da posle toga agenciju izveste o ishodu tog postupka.\nTakođe, prilikom stupanja na državnu funkciju, funkcioneri su u obavezi da prenesu sva upravljačka prava veća od tri odsto vrednosti kompanije. Obaveštenje i dokaz o prenosu upravljačkih prava se isto dostavlja agenciji.\n"To je posredan način da se spreči da funkcioner omogući pravnom licu u kome je vlasnik da učestvuje na tenderu i da ima prednost ili pogodnost u javnim poslovima", ukazala je ona.\nNa konferenciji su učestvovali i ambasador Danske Mete Kjuel Nielsen i ambasador Slovenije Franc But, koji su istakli da su njihove zemlje spremne da pruže svu neophodnu pomoć našoj zemlji da unapredi proces javnih nabavki.\nDanska je, inače, na listi "Transparensi internešanala" na prvom mestu kada je reč o efikasnom sprovođenju procesa javnih nabavki, a kako je istakla ambasadorka ti rezultati postignuti su zahvaljujući i veoma jakoj Državno revizorskoj insituciji.\n"Državna revizorska institucija je strah i trepet za sve državne institucije u Danskoj. Oni su veoma detaljni i temeljni i u stanju su da pronađu svaki detalj koji nije u skladu sa propisima", ukazala je Kjeul Nielsen i dodala da Danska DRI proverava čak i rad ambasade u Srbiji.


Kineski predsednik: Kina planira da proširi uvoz iz Centralne i Istočne Evrope\nBiznis Autor:Beta09. feb. 202118:23 > 18:322 komentara\nKina planira da u narednih pet godina proširi uvoz iz zemalja Centralne i Istočne Evrope (CIE) i da uveze robe bar za 170 milijardi dolara, izjavio je kineski predsednik Si Đinping. On je pohvalio saradnju između Kine i 17 zemalja Centralne i Istočne Evrope, rekavši da bi "17 plus 1, moglo da napravi i više od 18".\nOn je na video-samitu Kine i 17 zemalja Centralne i Istočne Evrope rekao da su prošle godine kinesko-evropski odnosi napredovali uprkos uticaju pandemije koronavirusa, prenela je Kineska medijska grupa (CMG).\n„Dve strane su u predviđenom roku završile pregovore o sporazumu o investicijama, potpisale sporazum o geografskim oznakama, radile na razvoju međusobnog partnerstva u digitalnoj saradnji i zelenoj saradnji, zajednički očuvale multilateralizam i reagovale na globalne izazove“, rekao je kineski predsednik u govoru.\n„Kina je spremna da nastavi da obezbeđuje vakcine u skladu sa svojim mogućnostima i da doprinosi ravnopravnoj raspodeli i korišćenju vakcina kao globalnog javnog dobra“, rekao je on.\n„Treba da sarađujemo u visokokvalitetnoj izgradnji ‘Pojasa i puta’, da unapređujemo realizaciju velikih projekata, poput brze pruge Beograd-Budimpešta, ali i da nastavimo da podržavamo razvoj teretnog železničkog prevoza između Kine i Evrope i da u potpunosti iskoristimo potencijal saradnje“, rekao je Si.\nSi: Saradnja Kine i CIE nema nikakvu političku konotaciju\nSaradnja Kina-CIE zasniva se na uzajamnom poštovanju i nema nikakve političke veze, rekao je Si na video konferencijskom Samitu, dodajući da su sve uključene zemlje, bez obzira na njihovu veličinu, ravnopravni partneri u mehanizmu saradnje koji uključuje opsežne konsultacije, zajednički doprinos i zajedničke koristi.\nVučić: Si potvrdio posetu, za 10 godina smo izvoz u Kinu povećali 50 puta\n09. feb. 2021 31\nOn je naveo da je postavljen višedimenzionalni okvir saradnje koji je pokrivao 20 i više sektora kako bi se osiguralo učešće svih zemalja CIE, prenela je kineska televizija CGTN.\n„Imajući u vidu brige jednih i drugih, izradili smo planove i odlučili se za projekte zasnovane na nacionalnoj stvarnosti svake zemlje i podstakli sve zemlje da pronađu najbolji način da iskoriste svoje snage u saradnji“, rekao je Si.\nNa video Samitu je na poziv Đjinpinga učestvovao i predsednik Srbije Aleksandar Vučić.\ncentralna EvropasamitsaradnjaSi Đinpinguvoz


Hotel Adams Beach Hotel - Kipar leto 2021. fibula.rs\nHotel Adams Beach ★★★★★ - Ayia Napa, Kipar smešten je 3 km od centra Aja Nape, na jednoj od najlepših plaža ovog dela ostrva. Adams Beach Hotel nudi uslugu sPolupansion (droručak/večera) - ishrana je na bazi švedskog stola, samoposluživanje i sa svojih 5★ predstavlja savršen izbor za letovanje na Kipru 2021. Položaj: Hotel Adams Beach 5* se nalazi 3 km od centra mesta Aja Napa, 40 km od aerodroma.\nHotel Adams Beach ★★★★★ - Ayia Napa, Kipar smešten je 3 km od centra Aja Nape, na jednoj od najlepših plaža ovog dela ostrva. Adams Beach Hotel nudi uslugu sPolupansion (droručak/večera) - ishrana je na bazi švedskog stola, samoposluživanje i sa svojih 5★ predstavlja savršen izbor za letovanje na Kipru 2021.\nHotel Adams Beach 5* se nalazi 3 km od centra mesta Aja Napa, 40 km od aerodroma.\nKorišćenje sefa i bežičnog interneta u sobama junior i queen suite - bez doplate. Sve hotelske sobe imaju klima-uređaj, SAT-TV, telefon, mini-bar, sef, Wi-Fi internet (uz doplatu), kupatilo (tuš/kada), fen, bademantil i papuče.


Akiva Cohen sa Univerziteta Pennsylvania u Philadelphiji i njegove kolege izazvali su oštećenja mozga kod miševa ulivši im tečnost kroz rupu koju su izbušili u njihovoj lobanji.\nPosle sedam dana, miševi sa ozledama na mozgu imali su daleko niži nivo lanaca aminokiselina (BCAAs) - leucin, isoleucin i valin - u poređenju sa grupom zdravih miševa. Inače, pomenute aminokiseline nalaze se u hrani koja sadrže belančevine i poznate su po svojoj sposobnosti da izgrađuju mišiće.\nTim je zatim grupu ozleđenih miševa podelio u dve podgrupe, jednoj su davali običnu vodu, a drugima vodu obogaćenu BCAAs-om. Grupa koja je primala aminokiseline kasnije je imala normalan nivo aminokiselina na pretragama i obavljala bolje zadate zadatke. Tim dr. Cohena smatra da ove aminokiseline uspostavljaju izgubljenu ravnotežu stvarajući više neurotransmitera.\nOvo istraživanje je u skladu sa prethodnim koje je sprovodila grupa italijanskih biohemičara prošle godine. Naime, Simona Viglio sa Univerziteta Pavia i kolege ustanovili su da kod pacijenata sa minimalnom svesti intravenozno davanje BCAAs poboljšava njihove sposobnosti za hranjenje, kontrolu i samostalan odlazak u wc.\nNaučnici se nadaju da će terapija ovim supstancama uskoro postati standardni tretman za ljude sa oštećenjima na mozgu.\nmozak terapija aminokiseline belančevine oštećenje\n⇐ Novi grip nije toliko opasan\nStrahovi se mogu izbrisati ⇒


Uskoro počinju radovi na sanaciji saobraćajnice u Ulici Patriotske lige - Index.ba\nNaslovnica BiH Uskoro počinju radovi na sanaciji saobraćajnice u Ulici Patriotske lige\nUskoro počinju radovi na sanaciji saobraćajnice u Ulici Patriotske lige\nNačelnik Općine Centar Sarajevo dr. Nedžad Ajnadžić je sa direktorom Direkcije za puteve Kantona Sarajevo Selmirom Kovačem potpisao sporazum o provođenju postupka zajedničke nabavke za izvođenje radova na sanaciji Ulice Patriotske lige.\nProcijenjena vrijednost ugovora iznosi 740.000 maraka, a potpisnici sporazuma su saglasni da u cilju realizacije predmetnih radova u Ulici Patriotske lige zajedničkim sredstvima finansiraju projekat.\nKako je navedeno prilikom potpisivanja sporazuma, odmah će biti pokrenuta procedura javne nabavke za odabir najpovoljnijeg izvođača radova u skladu sa odredbama Zakona o javnim nabavkama BiH.\nNačelnik Ajnadžić je istakao kako se radi o značajnom projektu za poboljšanje uslova za odvijanje saobraćaja, te uputio apel sugrađanima da za vrijeme izvođenja radova pokažu potrebno razumijevanje i strpljenje kako bi se rekonstrukcija navedene saobraćajnice realizovala u planiranom roku.\n-Riječ je o potpunoj rekonstrukciji saobraćajnice u Ulici Patriotske lige. Vrijednost projekta je 740.000 maraka, a sredstva su obezbijedili Direkcija za puteve Kantona Sarajevo i Općina Centar. Planirana je kompletna sanacija ove ulice, i to od spoja sa Ulicom Armije Republike Bosne i Hercegovine na Slatini pa sve do raskrsnice sa ulicama Bolnička i Koševo. Paralelno sa ovim projektom zajedno sa Direkcijom za puteve Kantona Sarajevo i Ministarstvom saobraćaja Kantona Sarajevo realizujemo niz projekata. Okončani su radovi na rekonstrukciji dijela Bolničke ulice, započeli su radovi na rekonstrukciji dijela Ulice Koševo – 1. faza od raskrsnice sa Ulicom Patriotske lige do raskrsnice sa Ulicom Kemal-begova, a obezbijeđena su sredstva i za drugu fazu rekonstrukcije Ulice Koševo od raskrsnice sa Ulicom Kemal-begova do Titove ulice. Već u ponedjeljak potpisujemo ugovor za kompletnu rekonstrukciju Kranjčevićeve ulice, a raspisana je tenderska procedura za rekonstrukciju ulica Dolina i Magribija, pojasnio je Ajnadžić.\nDirektor Kovač je kazao da je rok za izvođenje radova 60 dana od dana potpisivanja ugovora sa izvođačem radova koji će biti odabran nakon provođenja tenderske procedure.\n-Ovo je nastavak uspješne saradnje Ministarstva saobraćaja Kantona Sarajevo, Direkcije za puteve Kantona Sarajevo i Općine Centar. Direkcija je za realizaciju ovog projekta izdvojila 500.000, a Općina Centar 240.000 maraka. Mnogo je projekata koje zajednički realiziramo, a i onih koje planiramo realizirati u narednom periodu, dodao je Kovač.\nPrethodni članakVIDEO/ Električni ford “F-150” povukao voz\nNaredni članakDanas temperature do 36 stepeni


Studentska organizacija ESTIEM LG Novi Sad je upoznata sa problemima budućih akademskih građana i zna da mnoge brine nedostatak radnog iskustva koje je, ako ne potrebno, a ono bar poželjno, za većinu radnih pozicija. Često ne znaju odakle da počnu, koje kompanije bi ih zaposlile i omogućile im okruženje u kojem bi mogli da napreduju, teoriju pretvore u praksu, a znanje u iskustvo… Upravo zbog toga organizacija ESTIEM priređuje Sajam zapošljavanja - događaj koji ima za cilj približavanje kompanija studentima kroz direktnu komunikaciju, panel diskusije i radionice. Projekat će prvi put biti organizovan u partnerstvu sa Novosadskim sajmom i to u online formatu, što omogućava učestvovanje studenata iz cele Srbije.\nSvi posetioci Sajma će moći da učestvuju i u različitim interaktivnim radionicama. Na njima će, između ostalog, biti dat odgovor na pitanje “Kako ostvariti pobednički intervju”, a studenti će imati mogućnost i da razgovaraju sa osnivačem najbrže rastućeg startup-a na Balkanu o samozapošljavanju i pokretanju sopstvenog biznisa. Veliki deo programa posvećen je i panel diskusiji na temu “Kako sa (ne)iskustvom do prvog posla” na kojoj će učestvovati predstavnici vodećih kompanija na domaćem tržištu.\nTags: Dani energetike,\tSalon knjiga,\tArt expo,\tPutokazi,\tPoljoprivredni sajam,\tLov ribolov sport,\tSajam hortikulture,\tSajam konjarstva,\tSajam turizma,\tSajam Eko svet,\tSajam automobila,\tIzložba Sjaj,\tSajam pčelarstva,\tKongresni centar


NATO Ekonomski Forum 2015 u Toronto\nObjavljeno: 06 Mart 2015\nAmbasador Koviljka Špirić i savjetnik Fuad Đidić učestvovali su 27. Februara na NATO Ekonomskom Forumu 2015 u Torontu. Forum, koji tradicionalno organizuje NATO Vijeća Kanade posvećen je jačanju ekonomskih veza između Kanade i regiona Jugoistočne Evrope. Na Forumu su učestvovali predstavnici Bugarske, Rumunije, Makedonije, Albanije, Turske, Srbije i Bosne i Hercegovine, kao i predstavnici kanadskih institucija i biznis sektora.\nJulie Lindhout, predsjednica Atlanskog vijeća Kanade je naglasila da NATO nije samo vojna organizacija nego i organizacija koja sve više podržava ekonomski razvoj zemalja u smislu očuvanja stabilnosti i mira.\nAmbasador Špirić je istakla važnost činjenice da se NATO vijeće Kanade bavi pitanjima biznisa i privrednog razvoja regiona, jer su mir i bezbjednost u direktnoj vezi sa ekonomskim prosperitetom. Naglasila je da je Bosna i Hercegovina bezbjedna zemlja ali da je ono što nam nedostaje ekonomski rast i podrška inostranih partnera i investitora. U tom smislu istakla je i ulogu Kanade kao članice PICa od koje BiH očekuje veći angažman na planu ekonomske podrške i investiranja. Ambasador Špirić je takođe istakla značaj regionalne saradnje pogotovu kada su u pitanju infrastrukturni projekti te je dodala da bi region u tom smislu svakako bio zanimljiviji za partanera kakva je Kanada.\nAmbasador Turske u Kanadi Selcuk Unal je iznio impresivne pokazatelje o ekonomskom razvoju te zemlje, te kanadskim investicijama u sektoru građevinarstva, turizma i popljoprivrede. Predstavnici kompanija iz Kanade prezentovali su svoja iskustva u radu na investicijama u regionu, posebno Bugarskoj i Makedoniji.\nPosle prezentacija i diskusija ambasador Špirić i savjetnik Đidić razgovarali su sa savjetnikom za ekonomska pitanja iz kanadske ambasade u Budimpešti, Morvai Gergely, kao i sa predstavnicima nekoliko kompanija koje posluju ili namjeravaju da investiraju u našem regionu.


“Ponosni smo na ono što je poslednjih osam godina urađeno sa SNS i Vučićem“ – Borba\nPonosan sam na ono što je u poslednjih osam godina urađeno zajedno sa Srpskom naprednom starnkom (SNS) i u saradnji sa predsednikom Alaksandrom Vučićem, kaže lider SPS-a Ivica Dačić.\n– Mi smo ponosni na sve što smo zajedno uradili za osam godina naše koalicije za državu Srbiju u celini – rekao je Dačić, na otvaranju područnog odelenja Osnovne škole “Boško Đuričić” u selu Vinorača kod Jagodine.\nKako je naveo, “ojačali smo naše spoljno političke pozicije, ojačali smo našu poziciju u regionu”.\nOn je ocenio da je Srbija danas faktor mira i stabilnosti i siguran je da će tako biti u buduće, zahvaljujući našoj daljnjoj saradnji.\n– U tom smislu mi smo spremni za nastavak saradnje koja je u interesu Srbije i u narednom periodu, suočeni sa svim izazovim koji nas čekaju, na državnom, ekonomskom, nacionalnom i svakom drugom planu – rekao je Dačić.\nIstakao je da je “važna politička stbilnost u Srbiji, a mi smo državotvorni i deo onih snaga koje će pre svega imati u vidu interes države Srbije”.\nSjednica Predsjedništva SNS-a u nedelju!


SAD I EU DOGOVORILE PRIMIRJE U SPORU ZBOG BOINGA I ERBASA | Hayat.ba\nDvije strane su se prethodno, u martu saglasile da na četiri mjeseca suspenduju uzajamne tariffe u ukupnom iznosu od 11,5 milijardi dolara na uvoznu robu, koje su obuhvatale širok spektar proizvoda – od evropskih vina do američkog duvana i žestokih alkoholnih pića, a koje su uvedene u okviru pomenutog spora, izveštava Rojters.\nPredsjednica Evropske Komisije Ursula fon der Lajen izjavila je ovim povodom da dogovor “zaista otvara novo poglavlje u međusobnim odnosima, jer prelazimo sa parnice na saradnju u vazduhoplovnom sektoru – poslije 17 godina spora”.\nPredsjednik SAD-a Džo Bajden je istakao da je “u interesu SAD da imaju stabilan odnos sa NATO-om i EU”.\nJa imam sasvim drugačija gledišta od svog prethodnika”, rekao je Bajden aludirajući na bivšeg američkog predsjednika Donalda Trampa.\nIz britanskog Ministarstva za spoljnu trgovinu su poručili da vredno rade sa SAD “na deeskalaciji i postizanju nagodbe nakon što smo suspendovanjem tarifa povukli prvi potez”.\nRadujemo se nastavku pregovora o ovom dugogodišnjem sporu oko velikih civilnih vazduhoplovnih kompanija tokom posjete Veikoj Britaniji (američkog trgovinskog predstavnika) Ketrin Tai u srijedu i postizanju fer i uravnoteženog rješenja koje je u interesu cijelog Ujedinjenog Kraljevstva”, navodi se u saopštenju britanskog ministarstva.\nAntonio de Mora, šef španskog Udruženja izvoznika maslina, ASEMESA, izjavio je da je da su “oni postigli dogovor o mapi puta za rješavanje ovog pitanja u roku od pet godina”.\nAko bude potvrđeno da će ovaj sporazum odmah stupiti na snagu suspenzijom carina, to bi bila divna vijest jer rješava jedan od dva ozbiljna problema koja imamo: carine od 25 posto na izvoz zelenih maslina u SAD, koje čine 60 procenata našeg izvoza”, rekao je on, dodajući da je drugi ozbiljan problem izvoz crnih maslina koje nisu obuhvaćene ovim dogovorom.\nPomenuti spor između SAD i EU pred Svjetskom trgovinskom organizacijom traje još od 2004. godine, kada su se SAD povukle iz sporazuma iz 1992. o subvencionisanju avio-kompanija i podnele tužbu protiv EU, tvrdeći da je Erbas uspio da dostigne Boingov udio na tržištu aviona delimično zahvaljujući subvencionisanim državnim zajmovima.\nOd 2019. godine su u okviru ovog sukoba dvije strane počele sa uvođenjem uzajamnih tarifa optužujući se međusobno za pružanje nelojalne pomoći Boingu i Erbasu.


Grundfos otvara pogon u Novoj Pazovi-Grejanje.com\nKako je saopštila kompanija, svi delovi za najprodavaniju pumpu Grundfosa proizvodiće se u Nemačkoj, a veći deo pumpi za grejne i sanitarne sisteme koji će se sastavljati u Srbiji, biće izvoženi u Rusiju i Mađarsku.\nDirektor Fonda za podršku investicija u Vojvodini (VIP fond) Branislav Bugarski rekao je Beti da Grundfos sutra otvara iznajmljenu halu u Novoj Pazovi u kojoj su do sada zaposlili 70 radnika i dodao da istovremeno radi na projektu izgradnje fabrike u Inđiji površine 25.000 kvadratnih metara.\nPrema njegovim rečima, fabrika u Inđiji biće puštena u rad do početka 2013. i u njoj će u prvoj fazi biti uloženo 50 miliona evra i zaposleno 300 radnika i pomoćnog osoblja.\nPripreme za početak proizvodnje u Srbiji Grundfos je započeo 2009. godine, kada je kompanija kupila zemljište za izgradnju proizvodnog pogona u Inđiji, ali je realizacija projekta zbog ekonomske krize odložena.\nZbog toga je prošle godine odlučeno da proizvodnja u Srbiji najpre počne u Novoj Pazovi, a da se istovremeno nastavi realizacija projekta u Inđiji.\nSa godišnjom proizvodnjom od oko 16 miliona jedinica, Grundfos je vodeći svetski proizvođač pumpi sa udelom od oko 50 odsto svetskog tržišta.\nTu grupaciju predstavlja više od 80 kompanija u više od 45 zemalja, sa više od 16.000 zaposlenih. Prošle godine Grundfos je ostvario promet od 2,63 milijardi evra i ukupan profit od 322 miliona evra.


RTCG - Radio Televizija Crne Gore - Nacionalni javni servis :: Politika :: Šuc: Evropska perspektiva Zapadnog Balkana nema alternativu\n30. 11. 2021. 12:07 >> 19:09 0\nRAZGOVARALA SA KORDIĆ\nEvropska perspektiva Zapadnog Balkana nema alternativu i za njega ne postoji „plan B“, kazala je izaslanica Ministarstva vanjskih poslova Njemačke za Jugoistočnu Evropu, Suzane Šuc, u razgovoru sa glavnom pregovaračicom Zorkom Kordić.\nKako je saopšteno iz Generalnog sekretarijata Vlade, Šuc je kazala da će Crna Gora i region na putu ka Evropskoj uniji (EU) imati podršku Njemačke, kao jednog od utemeljivača EU.\nŠuc je, kako se navodi, istakla da je pristupanje Zapadnog Balkana Evropskoj uniji zajednički interes od strateškog značaja za obje strane.\nOna je kazala da je Crna Gora do sada bila predvodnik integracionog procesa na Zapadnom Balkanu i dodala da očekuje da će tako nastaviti i u narednom periodu.\n"U tom kontekstu je pozdravila planove Crne Gore za fokusiranje napora na reformu vladavine prava kao prioritet", kaže se u saopštenju.\nŠuc je, kako se navodi, ukazala na značaj revidirane metodologije pristupanja koja pregovorima, osim tehničke, donosi i političku dimenziju i intenzivniji dijalog između država kandidata i članica EU.\nKordić je kazala da pristupanje EU od strateškog značaja za Crnu Goru, jer predstavlja vodilju reformi u državi zahvaljujući kojima se postepeno država približava standardima i vrijednostima EU.\nOna je informisala Šuc o radu pregovaračke strukture i ostvarenim rezultatima koji nisu obuhvaćeni posljednjim izvještajem Evropske komisije.\nKordić je, u susret održavanju Međuvladine konferencije između Crne Gore i EU, ukazala da će vladavina prava i ekonomski oporavak biti ključni elementi crnogorske pozicije.\n“S jasnom vizijom za realizaciju ključnih obaveza u skladu sa Akcionim planom adresiranja preporuka EK iz Izvještaja za 2021”, dodala je Kordić.\nKordić je rekla da reforma vladavine prava i ispunjavanje privremenih mjerila u poglavljima 23 i 24 ostaju apsolutni prioritet u narednom periodu.\nOna je dodala da se u tom dijelu očekuje i konstruktivni doprinos crnogorske Skupštine.\n"Kordić je ocijenila veoma važnom i kvalitetnom saradnju Crne Gore sa Njemačkom i podršku koju ta država pruža u procesu pregovora, imajući u vidu da Njemačka važi za tradicionalnog promotera politike proširenja EU na Zapadni Balkan, što je dokazala i pokretanjem Berlinskog procesa", kaže se u saopštenju.\nEU - Zapadni Balkan Zorka Kordić Suzane Šuc


Jutjuberka Tanaka Nacuki snimala je video, kada je primetila policiju, vatrogasna vozila i kola hitne pomoći kako kreću prema obali Hakinohe na severoistoku zemlje, piše "Dejli mejl".\nNacuki je verovala da je svedok spasavanja jednog života, sve dok spasioci iz vode nisu izvukli gumenu erotsku lutku.\nLutka je neko vreme plutala po vodi, pa su neki od građana rešili da pozovu hitne službe, mislivši da je u pitanju žena. Drugi svedok koji je prisustvovao akciji spasavanja, napisao je na društvenim mrežama: "Ovo je sigurno smešno, ali ne i za hitne službe. Odložite svoje smeće kako treba, ljudi".\nOtprilike 2.000 ovakvih igračaka, koje koštaju oko 6.000 dolara, proda se svake godine u Japanu, kažu stručnjaci iz industrije.\nIako je to mnogima nezamislivo, neki od vlasnika gumenih lutki, umeju da se za njih i emotivno vežu, pa tako čak postoji i pogrebno preduzeće namenjeno isključivo ovakvim lutkama - kad im istekne rok trajanja. Smeste ih u kovčege, obučene su u posebnu odeću, a kovčeg se ukrašava vencima.\nNisu retke ni bizarne službe koje uključuju molitve i paljenje sveća.\nLeja Arata, koja ima preduzeće za organizovanje sahrana gumenih lutki, rekla je da je „u taj posao ušla, jer je osetila da postoji potreba tržišta".\n- Mnogi vlasnici ne žele da ih bace kao smeće, a ima mnogo i onih koji ih vole kao da su istinski članovi porodice - dodala je.\nObjasnila je da se mnogi vlasnici gumenih lutaka plaše "sramote ako ih bace u kantu za smeće, jer bi tako mogle da ih vide prolaznici ili komšije...".


Komšić: Mora hitno da se angažira vojska na granici sa Srbijom - CIK Media\nAugust 21, 2020 Cik Media novosti, vijesti 0\nČlan Predsjedništva BiH Željko Komšić smatra da je prisustvo migranata u manjem bh. entitetu “direktna posljedica Dodikovog odbijanja prijedloga da se na granici BiH sa Srbijom angažuju Oružane snage BiH’.\n“Dodik je na sjednici Predsjedništva BiH 11. juna prošle godine rezolutno odbio takvu mogućnost, čime su nastavljeni nelegalni prelasci migranata s teritorije Srbije na teritoriju BiH. On je time faktički migrante pozvao u entitet Republika Srpska (RS). Sve dok je to tako, i dok Dodik odbija da angažujemo OS BiH kako bi spriječili nelegalne ulaske migranata u BiH, i u oba njena entiteta, migranti koji se sada nalaze u entitetu RS tu treba i da ostanu”, kazao je Komšić, saopćeno je iz njegovog kabineta.\nČlan Predsjedništva BiH Milorad Dodik izjavio je danas da Republika Srpska neće poštovati odluku vlasti Unsko-sanskog kantona (USK) o zabrani prijevoza migranata u ovaj kanton.”Migranti koji prolaze kroz teritoriju Republike Srpske bit će dovezeni do krajnje tačke (na granicu sa USK) i tu će im biti rečeno da im je tamo put”, rekao je Dodik.


ePogledi - Kina podržava očuvanje nuklearnog sporazuma s Iranom\nKina podržava očuvanje nuklearnog sporazuma s Iranom\n14 maj, ponedjeljak\nKina će nastaviti da sarađuje sa Iranom i podržava nuklearni sporazum s tom zemljom postignut 2015. godine, kazao je kineski ministar vanjskih poslova svom kolegi, iranskom šefu diplomatije.\nKina je bila prva stanica na diplomatskoj turi iranskog ministra vanjskih poslova Mohammada Javada Zarifa, na koju je krenuo nakon što su Sjedinjene Američke Države prošle sedmice objavile da će se povući iz međunarodnog sporazuma s Iranom kojim se ograničava iranski nuklearni program te da će pojačati sankcije toj zemlji.\nZarif bi u utorak u Briselu trebalo da se sastane i s nemačkim, britanskim i francuskim šefovima diplomatije.\nKina je obećala da će "zauzeti objektivan, pošten i odgovoran stav... i nastaviti da radi na očuvanju sporazuma", kazao je kineski ministar spoljnih poslova Wang Yi iranskom kolegi, prenosi kineska novinska agencija Xinhua.\nWang, međutim, nije rekao kako će se odluka Washingtona odraziti na kineske planove trgovine i ulaganja sa Iranom.\nProširenje trgovine Kine i Irana\nPeking i Teheran složili su se da prošire trgovinu na 600 milijardi dolara, nakon što su 2016. godine ublažene međunarodne sankcije Teheranu.\nIran je sastavni deo kineskog plana uspostavljanja transkontinentalne trgovine i mreža infrastrukture.\nPeking je prošloga četvrtka pokrenuo železničku transportnu vezu sa Iranom, što su posmatrači shvatili kao poruku da će dve zemlje proširiti međusobnu trgovinu.\nZarif je kazao kako Iran želi da nastavi sa naporima na primeni nuklearnog sporazuma koji je postignut 2015. godine sa SAD-om, Kinom, Francuskom, Velikom Britanijom, Rusijom i Nemačkom, zajedno sa ostalim stranama.\nKina, Rusija i Europska unija kritikovale su američku odluku o povlačenju iz tog sporazuma.


Ivana Španović skače u Beogradu: Nadam se rezultatu sezone pred odlazak na EP - Sportska centrala\nNaslovna Ostale vesti Ivana Španović skače u Beogradu: Nadam se rezultatu sezone pred odlazak na...\n19 feb 2019. 12:48\nČetvrti međunarodni atletski miting „Serbian open“ održaće se u sredu 20.februara u Beogradu, u atletskoj hali na Banjici, a učešće na mitingu potvrdila je i najbolja srpska atletičarka Ivana Španović.\n– Ovu sezonu doživljavam na jedan potpuno drugačiji način. Pre svega sam srećna što sam se posle teške povrede vratila tako brzo na stazu. Uživam u takmičenjima i pripremama za Evropsko prvenstvo. Nadam se da ću sutra u Beogradu uz podršku porodice, prijatelja i ljubitelja atletike doskočiti i do najboljeg rezultata ove sezone, izjavila je Španovićeva u najavi sutrašnjeg mitinga.\nNajbolji rezultat ove sezone Ivana je ostvarila na mitingu u Birmingemu, gde je slavila sa skokom od 6.78 metara.\n– Biće to poslednja provera pred Evropsko prvenstvo. S obzirom da Ivana obožava da skače pred domaćom publikom iskoristićemo atmosferu da napravi što bolji rezultat kako bi sa što većim samopouzdanjem otišla u Glazgov, rekao je Ivanin trener Goran Obradović.\nAtletski miting „Serbian Open“ na programu je u sredu od 17 časova.\nIvana Španović promenila plan priprema\nŠpanović: Napašću svetsko zlato u Dohi\nZLATO: Ivana Španović – kraljica kraljice sportova!\nPrva serija dovoljna Španovićevoj za finale\nŠpanović: Sa nestrpljenjem čekam još jedno takmičenje i priliku da odbranim titulu prvakinje Evrope\nŠpanovićeva ostvarila rekord sezone na ,,Srbija openu“\nIvani prija Birmingem: Španovićeva najbolja u Engleskoj\nIvanin povratak na mesto uspeha: Za Birmingem me vezuju najlepše uspomene\nPriznanja za Španovićevu i Jovančevića


Bejlu (ni)je garantovano mesto u timu - Sportske.net\nBejlu (ni)je garantovano mesto u timu\nPomoćnik Karla Anćelotija u Realu Pol Klemen poručuje da činjenica da je Garet Bejl zvezda letnjeg prelaznog roka i najskuplji fudbaler na minuloj fudbalskoj pijaci, ne znači automatski i da je on već obezbedio ulogu startera u Realu.\nDebi Gareta Bejla u dresu madridskog Reala očekuje se 14. septembra protiv Viljareala, posle prvenstvene pauze zbog kvalifikacionih mečeva reprezentacija za Svetsko prvenstvo.\nIako gotovo niko nema sumnju da će Bejl odmah zauzeti svoje mesto u startnoj postavi Reala, pomoćnik Karla Anćelotija Pol Klemen, koji je sa italijanskim stručnjakom sarađivao i u Čelsiju i PSŽ-u tvrdi da to nije baš u potpunosti sigurno i da će Bejl za ulogu startera morati da se izbori.\n''Nikome ništa nije garantovano, mnogo igrača konkuriše za tim. Karlo Anćeloti ima jasnu ideju na kojoj poziciji će koristiti Bejla, ali stvari mogu i da se promene. On je fleksibilan trener, videćemo još da li će Bejl na levu stranu, ili u sredinu'', zagonetan je Klemen.


Pogođena iranska ambasada u Jemenu?\nSaudijski vazdušni napadi u Jemenu\nTeheran je optužio Saudijsku Arabiju da je pogodila iransku ambasadu u Sani na kojoj, prema navodima očevidaca, nema vidljive štete\nOčevici u jemenskoj prestonici Sani odbacili su tvrdnje Teherana da je iranska ambasada pogođena u sinoćnjem vazdušnom napadu saudijskih snaga. Iran je optužio Saudijsku Arabiju da je namjerno pogodila diplomatsko predstavništvo te zemlje.\nMeđutim, prema navodima očevidaca, na zgradi nije bilo vidljive štete, samo kamenje i šrapneli u dvorištu ambasade posle vazdušnog napada u kojem je pogođen jedan trg, 700 metara udaljen od iranske misije.\nPortparol iranskog Ministarstva spoljnih poslova Džaber Ansari rekao je da navodni napad u Sani predstavlja “kršenje međunarodnih konvencija kojima se štite diplomatske misije”, prenela je državna televizija. “Saudijska Arabija je odgovorna za štetu pričinjenu na zgradi ambasade i povrede nekih službenika”, rekao je Ansari, ali nije precizirao ko je povređen i o kakvim povredama je reč.\nRijad, koji izvodi vazdušne napade na položaje šiitskih pobunjenika Huti u Jemenu, nije komentarisao iranske optužbe.\nIranska vlada je danas zabranila i uvoz svih proizvoda iz Saudijske Arabije, uglavnom materijala za pakovanje i tekstila, koji godišnje iznosi oko 60 miliona dolara. Teheran međutim nije pomenuo izvoz u Saudijsku Arabiju, čelika, cementa i poljoprivrednih proizvoda, vredan oko 130 miliona dolara. Takođe je Irancima zabranjeno da putuju u Meku.\nSaudijska Arabija je prošle nedelje prekinula diplomatske odnose sa Iranom posle nasilnih protesta ispred saudijske ambasade u Teheranu, koji su izbili zbog pogubljenja šiitskog sveštenika Nimr al-Nimra u Rijadu.


Smart telefoni dovode do deformiteta na prstima - Muški magazin - trendovi, fitness, lifestyle, saveti, devojke...\nOgroman broj ljudi počeo je da primećuje promene na prstima, naročito na malom prstu ruku, a naučnici kažu da su te promene verovatno nastale usled korišćenja mobilnih telefona. Kako Smart uređaji postaju sve veći i teži, naše šake i prsti se više muče da ih zadrže. To dovodi do promene na našem telu koje prilagođavaju naše prste tako da bolje drže ove naprave.\nOve promene su najčešće ogledaju kao iskrivljeni prsti, koji deluju kao da su usmereni u drugu stranu, ali i kao udubljenja na prstima. Ova udubljena su napravljena od težine i pritiska telefona, pa je koža na tom delu deformisana, kako bi omogućila telefonu da bolje „legne „ na vaš prst.\nNaučnici i doktori upozoravaju da bi moglo da dođe do ozbiljnih deformiteta i da se telefoni moraju drugačije držati, ako želimo da izbenemo promene na našim prstima. Oni savetuju da naše mobilne uređaje držimo sa dve ruke i da izbegavamo da ih oslanjamo na prste, već da ih držimo na dlanu.


Skupština o budžetu za 2016: Spisak lepih želja ili realna projekcija\nSkupština Srbije, arhivska fotografija\nSkupština Srbija je počela rasrpavu o budžetu za narednu godinu i setu od 11 zakona među kojima je dopuna zakona o kontroverznom projektu "Beograd na vodi".\nDok predstavnici Vlade tvrde da predloženi budžet realno predviđa dalja pozitivna kretanja u Srbiji koja je, kažu, već izašla iz recesije-veće investicije, povećanje plata i penzija, smanjivanje zposlenih u javnom sektoru, opozicija iznosi kritike od ocene da je budžet katastrofalan do toga da je spisak lepih želja.\nPremijer Srbije Aleksandar Vučić koji je došao u Skupštinu u popodnevim satima, burno pozdravljen od poslanika iz svoje i koalicionih partija, najpre preneo dobru vest da su odobeni direktni letovi srpskih aviona sa domaćom posadom za Ameriku, a onda je, motivisan ozbiljnim kritikama na predloženi budžet od Fiskalnog saveta, izjavio:\n"Donosimo jedan dobar budžet i ja ću reći da smo veoma konzervativni u tom budžetu. Dakle, ljudi dobijaju dobar budžet, dobro balansiran, prihode konzervativno tumačene. Prihodi će biti veći od onoga što je predviđeno i za to ću danas izneti decidne i nedvosmislene dokaze, ali je uvek dobro da ih tumačimo na konzervativan način, a ne da preterujemo i da očekujemo nešto što ne može da bude."\nVučić je podsetio da je Fiskalni savet rekao da će umesto 192 milijarde dinara deficita prošle godine u ovo vreme on iznositi 230 milijardi.\nFiskalni savet je rekao i da neće biti minus samo 0,5 BDP, već minus 1,5 a on će biti plus jedna na kraju ove godine, a već sledeće godine 2, a možda i 2,5 odsto, poručio je premijer.\n"Naš deficit neće preći 65 milijardi", zaključio je Vučić.\n"U ovoj godini smo sprečili bankrotstvo, iz recesije napravili veliki preokret i zemlju uvedemo u dinamičan privredni rast, i predstoje nam godine još večeg, dinamičnijeg rasta. Živećemo u moderno uređenoj, pristojnoj zemlji", poručio je Vučić i dodao da garantuje da u narednim godinama rast BDP-a neće ići ispod dva odsto.\n"Sledeće godine Srbija će zabeležiti rast od dva odsto BDP-a, zatim će on prelaziti tri i 3,5 odsto, što je za malu zemlju poput naše ogroman rast", rekao je premijer burno pozdravljen od dela poslanika.\n"Predlogom budžeta u 2016. godini predviđeni su prihodi od 997 milijardi, rashodi od 1.119 milijarde i deficit od nešto manje od 122 miljarde dinara", rekao je na početku parlamentarne rasprave Dušan Vujović, ministar finansija i kreator ekonomske politike Vlade.\nPredlog tog zakona predviđa veće plate i penzije, smanjene garancije za javna preduzeća, ali i veća izdvajanja za otpremnine zaposlenih u javnim preduzećima koji će ostati bez posla.\nVujović je poručio da je Srbija ove godine izašla iz recesije, da je prognoziran rast za ovu godinu od 0,8 odsto BDP-a, i to, kako je naglasio, u najtežim mogućim uslovima nakon prošlogodišnjih katastrofalnih poplava.\n"Na ovaj način koncipiran budžet sadrži izbalansiran odnos između socijalnih i razvojnih funkcija države."\n"Predloženi budžet podržava makroekonomsku stabilnost i stabilnost društva, uz umerenu stopu rasta privrede i standarda građana. Na ovaj način koncipiran budžet sadrži izbalansiran odnos između socijalnih i razvojnih funkcija države", rekao je Vujović.\nOn je dodao da je budžet za narednu godinu mnogo više razvojni nego što se može zaključiti na osnovu kapitalnih rashoda, ali da je takođe uvažena i socijalna kategorija.\n"Predviđeni su instrumenti socijalne politike u vidu otpremnina, kako bi se obezbedilo nadoknađivanje na osnovu važećeg zakona ili ono što je predviđeno kolektivnim ugovorom", rekao je ministar.\nOpozicija je podnela 300 amandmana na Zakon o budžetu. Njihova ocena budžeta se kreće od toga da je katastrofalan do toga da je spisak lepih želja.\n"Ovaj budžet nije loš. Ovaj budžet je verovatno najlošiji koji je ušao u Parlament Srbije u poslednje dve decenije. Ja bih rekao da je katastrofalan. Ovaj budžet najavljuje dalje siromašenje građana Srbije, strukturne probleme u sistemu zdravstva, lošije stanje u poljoprivredi odnosno agraru, još lošije stanje u MUP-u, Ministarstvu odbrane, kao i katastrofalno stanje u sektoru zapošljavanja", kategoričan je Dragan Šutanovac iz DS-a.\n"Ja ovaj budžet vidim kao predizborni budžet. Budžet lepih želja, budžet kojim želite da na izborima polivinom naredne godine osvojite glasove!", istakao je Marko Đurišić iz Tadićeve Samostalne demokratske stranke.\nUsledila je serija odgovora nadležnih ministara koji su negirali tvrdnje opozicije, a ministar Dušan Vujović je poručio opoziciji da ne seje defetizam.\n"Građani bolje žive samim tim što smo u uslovima krize uspeli da sačuvamo sve ovo i da nastavljamo da rastemo", rekao je Vujović.\nOpozicija se osvrnula i na izmene zakona o projektu "Beograd na vodi", zakona koji je svojevremeno usvojen po vanrednom postupku kao lex specijalis.\nMarko Đurišić kaže da predložena dopuna tog Zakona o "Beogradu na vodi" uvodi potpuno bezvlašće u gradnji u Srbiji.\n"Ovim izmenama se dopušta da se u okviru 'Beograda na vodi' izdaju građevinske dozvole kakve ne postoje u Zakonu o planiranju i izgradnji", stamtra Đurišić.\nMinistarka Zorana Mihajlović je uzvratila da su izmene potrebne i da se odnose samo na gradnju kule visoke 160 metara koja zahteva specijalne pripreme i provere, te zato se uvodi fazna gradnja koja nije bila predviđena.\nNisu nedostajale ni pohvale Vladi, uglavnom, koalicionih partnera. Sve je nadmašio Dragan Marković Palma, čuveni Jagodinac, koji se požalio što nisu dovoljno hvaljene Vučićeve posete Rusiji i Kini, a bogme je zatražio aplauz i za sebe\n"Ja sam u Jagodini zaposlio dve hiljade ljudi. Hajde, aplaudirajte sada, slobodno. Aplaudirajte kad ja nešto kažem", poručio je Dragan Marković Palma.\nZakon o budžetu za 2016. trebalo bi, prema planu, ubrzo da se nađe pred Bordom direktora MMF-a, od koga se očekuje da pre katoličkog Božića potvrdi Srbiji pozitivnu ocenu treće revizije zaključenog aranžmana.\nParalelno s tim aktom debatovaće se i o još 11 zakonskih predloga koji su na dnevnom redu osme sednice jesenjeg zasedanja.\nFiskalni savet Srbije: Teško ostvarivo smanjenje deficita


Etnologija – Portal za kulturu Republike Srpske\nZbirka tekstila i nakita – Muzej Republike Srpske\nPredmeti koji se čuvaju u Etnološkom odjeljenju Muzeja prikazuju materijalnu, najvećim dijelom tradicionalnu kulturu seoskog stanovništva sjeverozapadnog dijela Republike Srpske s kraja XIX i prve polovine XX vijeka. Pored predmeta koji prezentuju materijalnu kulturu čuvaju se predmeti koji prezentuju i nematerijalnu kulturu naroda sjeverozapadnog dijela Republike Srpske. Svi predmeti sistematizovani su po vrstama materijala i […]\nEtnomuzikološka zbirka – Muzej Republike Srpske\nEtnomuzikološka zbirka u Muzeju Republike Srpske sastoji se od zbirke narodnih instrumenata i zaostavštine akademuka Vlade S. Miloševića. Zbirka narodnih muzičkih instrumenata Zbirka narodnih muzičkih instrumenata Muzeja Republike Srpske formirana je još od samog osnivanja Muzeja Vrbaske banovine i do danas je prikupljeno 65 primjeraka. Muzički instrumenti su zbog svoje simbolične i specifične upotrebne vrijednosti […]\nZbirka zanata – Muzej Republike Srpske\nMeđu zbirkama Etnološkog odjeljenja, Muzeja Republike Srpske veoma značajno mjesto zauzima Zbirka zanata. U ovoj zbirci se čuvaju trodimenzionalni predmeti dvanaest tradicionalnih zanata karakterističnih za područje Bosanske krajine i Republike Srpske: lončarski zanat, pletarski zanat, kačarski zanat, nanuldžijski zanat, opančarski zanat, kazandžijski zanat, kovački zanat, mutapdžijski zanat, kujundžijski zanat, izrada mlinova za kafu, krznarski zanat […]


Ruski TV kanal će promovisati naše turističke potencijale | Banjaluka.net\nRuski TV kanal će promovisati naše turističke potencijale\nDirektor Turističke organizacije Republike Srpske Nada Jovanović izjavila je danas Srni da bi u julu ruska državna televizija “Kanal jedan”, trebalo da snima promotivne filmove u Republici Srpskoj za rusko tržište.\n“Sve naše aktivnosti planirano i brižljivo su usmjerene ka ostvarenju naših ciljeva – primarno pozicionirati Republiku Srpsku na turističkoj mapi regiona i Evrope i dati joj mjesto koje zaslužuje u konkurenciji najkvalitetnije turističke ponude”, rekla je Jovanovićeva.\nOna je istakla da bi uskoro Republiku Srpsku trebalo da posjeti grupa kineskih turoperatora i predstavnici kineske državne televizije, kao i medijski partneri Turističke organizacije iz regiona.\n“Početkom juna predstavićemo naše destinacije turističkim agencijama i predstavnicima Komiteta za turizam Nižnjeg Novgoroda, a u septembru turoperatorima iz Austrije. Turistička organizacija Republike Srpske realizovala je u ovoj godini veliki broj aktivnosti, s ciljem promocije naše turističke ponude”, kaže Jovanovićeva.\nOna je naglasila da je veoma važno što su na sajmu turizma u Dubaiju Republika Srpska, odnosno BiH, Srbija i Crna Gora zajednički predstavile regionalni turistički proizvod.\n“Zajednički ćemo se prezentovati i na sajmovima u Pekingu i Hong Kongu. Ovo je vrlo važno regionalno predstavljanje za daleka tržišta”, dodala je Jovanovićeva.


Utvrđen Nacrt zakona o obrazovanju odraslih u BPK Goražde\nVlada Bosansko-podrinjskog kantona Goražde danas je održala nastavak svoje 88. redovne sjednice za koju je usvojen dnevni red sa više od dvadeset tačaka.\nVlada je razmatrala i primila znanju Informaciju Ministarstva za privredu u vezi sa korištenjem šume na lokalitetu lovišta „Vražalice“. U okviru ove tačke, razmatrana je i informacija resornog ministarstva o trenutnom stanju šumskog fonda na području BPK-a Goražde, te je s obzirom na pokazatelje koji govore o lošem stanju u ovoj oblasti donesen Zaključak kojim je kantonalna Uprava za šumarstvo zadužena da sačini plan mjera zaštite i obnove šuma u Bosanskopodrinjskom kantonu.\nVlada je dala saglasnost za potpisivanje ugovora sa privrednim društvima „Goraždeputevi“ d.d. Goražde i „Okac“ d.o.o. Goražde o izvođenju radova na rekonstrukciji regionalnog puta R-448, dionica Jabuka – Kriva Draga u dužini od 2000 m, te izvođenju radova na sanaciji dionice ceste u ulici Ferida Dizdarevića u dužini od 440 m.\nVlada je donijela Odluku o utvrđivanju cijene m² stambenog prostora u stambeno-poslovnom objektu Lamela H-2 – Zgrada za mlade u iznosu od 900,00 KM.\nSa podračuna za zaštitu okoline, Općini Foča (FBiH) odobrena su sredstva u iznosu od 5.000,00 KM na ime podrške u izradi Planova prilagođavanja za sanaciju postojećih deponija čvrstog otpada.\nVlada je donijela i Odluku o odobravanju novčanih sredstava na ime finansiranja učešća sportista iz BPK-a na Međuopštinskim omladinskim sportskim igrama koje se početkom avgusta održavaju u Novom Pazaru i utvrdila Nacrt zakona o obrazovanju odraslih koji je upućen u dalju skupštinsku proceduru.\nPrihvaćen je i prijedlog Ministarstva za obrazovanje, mlade, nauku, kulturu i sport za uvećanje finansijskih sredstava za finansiranje sporta koje se odnosi na povećanje tranše NK „Goražde“ zbog prelaska u viši rang takmičenja.\nJU Centar za kulturu odobrena su sredstva na ime podrške u organizaciji 17. Internacionalnog festivala prijateljstva. Takođe, donesene su i odluke o odobravanju novčanih sredstava općinama Foča i Pale (FBiH) kao podrška u organizaciji kulturnih i sportskih manifestacija u ovim općinama.\nNa prijedlog Ministarstva za pravosuđe, upravu i radne odnose, Vlada je donijela Uredbu o načinu formiranja, sastavu, načinu rada i drugim pitanjima koja se odnose na rad mirovnih vijeća na području BPK-a Goražde.\nVlada je usvojila i Izvještaj o radu Ministarstva unutrašnjih poslova za period januar-juni 2014. godine, te primila k znanju Informaciju o procjeni šteta od prirodne nesreće na području BPK-a. Uzimajući u obzir pokazatelje o procjenjenim štetama, donesen je Zaključak da se ova komisija proširi sa još dva člana, te nastavi sa aktivnostima procjene šteta uzrokovanih poplavama i pojavom klizišta na području našeg kantona.\nNovi nastavak sjednice zakazan je za srijedu.


Prezentaciju su održali ministar finansija KS Jasmin Halebić, dekan Ekonomskog fakulteta Univerziteta u Sarajevu Kemal Kozarić i prorektor za finansije UNSA Željko Šain.\nPo riječima ministra Halebića, cilj ove prezentacije je bio promocija obveznica Kantona Sarajevo kao i upoznavanje potencijalnih investitora o aukciji četvrte emisije obveznica KS u vrijednosti 13.075.000 KM, koja će biti održana 26. septembra ove godine na Sarajevskoj berzi. Bit će emitirano 13.075 obveznica, nominalne vrijednosti obveznice 1.000 KM sa rokom dospijeća od pet godina i polugodišnjom isplatom prinosa.\nHalebić je izjavio da je emisija obveznica KS odlična prilika za investitore na finansijskom tržištu u Federaciji BiH i KS da ulože svoja slobodna finansijska sredstva i na taj način ostvare profite na vlastiti kapital.\n– U ovoj godini imali smo dvije emisije obveznica i obje su bile uspješne. Prikupili smo nešto više od 10.000.000 KM koje namjeravamo uložiti u razvojne projekte u Kantonu Sarajevo. Sredstva iz ove septembarske emisije obveznica, prema planu Vlade KS, također će biti utrošena u razvojne projekte. Riječ je o šest projekata u nadležnosti ministarstava za boračka pitanja, saobraćaja, unutrašnjih poslova, komunalne privrede i infrastrukture, te ministarstva za rad, socijalnu politiku, raseljena lica i izbjeglice – dodao je Halebić.\nDekan Kozarić je naglasio kako je veoma bitno da obveznice idu u kapitalna ulaganja, a ne budžetski deficit, kao i da je ovo atraktivna ponuda za sve potencijalne investitore jer je dosadašnja stopa prinosa na obveznice značajno viša od efektivnih kamatnih stopa na oročenu štednju.\n– Rizici za ulaganje su ovdje minimalni jer je budžet KS stabilan te ne postoji potreba za vanrednim finansiranjem tekuće likvidnosti budžeta. Također, ne postoji valutni rizik, pošto smo u Valutnom odboru i opredjeljenje Centralne banke je da do ulaska u Evropsku uniju ‘ne dira‘ monetarni model. I sistemski rizik je minimalan zbog kontinuiteta koji svaka Vlada treba da obezbijedi u smislu pravne sigurnosti i tu ne bi trebalo biti nikakvih problema – kazao je Kozarić.\nPo njegovim riječima, tržište kapitala u BiH je, nažalost, nerazvijeno te investitori, građani i privredna društva, uglavnom koriste bankarske kanale za finansiranje svojih projekata dok su mnogo pristupačniji i jeftiniji načini finansiranja kroz vrijednosne papire, a gdje emitenti, u ovom slučaju Kanton Sarajevo, daju značajan podstrek razvoju tržišta kapitala. Izrazio je očekivanja kako će i ova aukcija obveznica Kantona Sarajevo biti uspješna.\n– U ovom trenutku, kada je ovakvo stanje na finansijskim tržištima i tržištima realnih dobara u BiH i svijetu, ulaganje u vrijednosne papire je jedan od najboljih načina oplodnje novčanih sredstava. Ako znamo da je kod najkvalitetnijih banaka na depozite po viđenju, ili depozite do godinu, dvije ili tri godine oročavanja negativna kamatna stopa, ovdje u Kantonu Sarajevo se omogućava da bude pozitivna kamatna stopa i da se novac uistinu oplodi više nego kada se samo formalno stavi u banku i kada je neizvjesno da li će uopšte biti kamate – pojasnio je prorektor Šain, saopšteno je iz Pres-službe KS.\nTagovi: izborkanton sarajevoobveznicesasetrgovanjetrziste


Stamenković: "Šampion je favorit" - Sportske.net\nStamenković: "Šampion je favorit"\nTrener užičke Slobode rekao je da Partizan nosi ulogu favorita u duel sa njegovim timom ali je najavio jak otpor i borbu za bodove u Humskoj.\nFudbaleri Slobode iz Užica u subotu gostuju ekipi Partizana protiv koje su u prethodne dve sezone jednom uspeli da trijumfuju a dva puta da ostanu neporaženi.\nNa prethodnih pet utakmica Partizan je dva puta osvajao sva tri boda protiv Slobode a poslednji susret u Humskoj završen je trijumfom crno-belih rezultatom 5:0.\nTrener gostujućeg tima, Ljubiša Stamenković, okarakterisao je ekipu Partizana kao apsolutnog favorita ali je najavio da će njegov tim pokušati da se domogne bod(ov)a koji su mu preko potrebni u borbi za opstanak.\n"Tim šampiona je favorit, u dobroj su formi, međutim nama su neophodni bodovi, pa ćemo dati sve od sebe kako bismo ih osvojili i ostvarili povoljan rezultat" rekao je Stamneković a prenosi "Tanjug".\nStrateg Slobode dodao je da njegova ekipa nema problema sa povređenim ili suspendovanim igračima tako da će Užičani na megdan Partizanu u najjačem sastavu.\nUtakmica 20. kola Jelen Superlige između Partizana i Slobode igra se u subotu sa početkom od 17 časova.\nBio je u četvrtfinalu Mundijala, sada će trenirati srpskog drugoligaša!\nSloboda dobila novo rukovodstvo, Đorić i Rajevac u UO


05.12.2017 19:05, Novosti\nPre odlaska na posao, žena u proseku provede 14 minuta razmišljajući šta da obuče na posao, što je ekvivalentno dva i po dana u godini. Dakle, tokom prosečnog radnog veka od 47 godina, žena provede 119 dana ispred ormara, prenosi “Indipendent”. Više od jedne trećine žena reklo je da je pod pritiskom kako da se obuče za posao, a 76 odsto njih je priznalo da im je teško da odluče šta je prikladno, a šta ne. Studija je pokazala da manje od polovine ispitanih žena nema definisan kodeks oblačenja na poslu, i da je time odluka šta da obuku otežana.\nPročitajte još - Šta se krije iza provokativnog oblačenjaOva studija je pokazala da većina firmi nema kodeks oblačenja, i zato sve veći broj radnica brine o tome šta odeća koju nose potencijalno govori o njima”, rekao je Dejvid Klift koji je sproveo studiju. Jedna od 10 žena tvrdi da je pod pritiskom kako da se obuče kada joj je poslodavac osoba suprotnog pola, a 19 odsto njih krivi kulturu kompanije. Čak 28 odsto žena se suočilo sa negativnim komentarima kada su na posao došle s pirsingom ili tetovažom, njih 16 odsto su dobile neprimerene komentare na oblačenje, a 28 odsto zbog šminke.\nJedna od 10 ispitanih žena poslata je kući da se presvuče nakon što se pojavila u odeći koju su njeni poslodavci smatrali neprikladnom. Pročitajte još - Prvi dan na novom poslu Muškarci nisu pod stresom kada se oblače za posao, i zato 66 odsto ispitanika nikada nije imalo problema pri odlučivanju šta da obuku. Međutim, oba pola su saglasna oko toga koja odeća definitivno nije prikladna za rad, i tu je šest od 10 ispitanih navelo šorc, zatim potpuni promašaj za oblačenje u kancelariji su trenerke, kapuljače kao i majice sa sloganima.\nNadamo se da će rezultati do kojih smo došli ovim istraživanjem poslužiti poslodavcima da shvate koliko je važno da preciziraju kodeksom kako bi trebalo da se zaposleni obuku”, kažu istraživači.